Reč je o aktu, navodno nastalom oko 1910, koji je poslat na ekspertizu u Pariz gde su stručnjaci ustanovili da je delo veštog falsifikatora.\nParisko kulturno udruženje Komitet Mark Šagal, koje je obavilo stručnu procenu, odlučilo je da slika bude uništena, u skladu sa francuskim zakonom o falsifikatima, što je šokirala Lenga.\n"Bio sam zbunjen jer ne vidim logiku u uništavanju nečeg što bi moglo biti dokaz ukoliko bi falsifikatori jednog dana bili uhapšeni", naveo je on u izjavi za AFP.\n"Uostalom, slika pripada meni. Ne vidim zašto je odluka komiteta morala da bude tako drakonska", kazao je ozlojeđeni preduzentnik.\n"Kao da žele mene da kazne", rekao je Leng, ističući da takvom odlukom neće sprečiti falsifikatore da i dalje rade to što rade, već će odvratiti poštene ljude od utvrđivanja autentičnosti kupljenih slika.\nU svom pismu komitetu, Leng je predložio da na poleđini slike napišu "falsifikat" i zamolio da mu je vrate, ali još nije dobio odgovor.\nŠagal, koji je umro u Francuskoj pre tri decenije, smatra se rodonačelnikom modernizma. Njegova dela dostižu na aukcijama milionske svote.\nKomitetom Mark Šagal rukovode unici slavnog umetnika čiji je zadatak da zaštite reputaciju svog dede u svetu umetnosti.


Izvor: B92, 07.Apr.2020, 19:42\nOslo -- Stopa nezaposlenosti u Norveškoj skočila je danas na 15,4 procenta sa nivoa od 14,7 odsto, od 31. marta, saopštila je Agencija za rad i socijalnu pomoć (NAV).\nOvo je rekordna stopa nezaposlenosti u toj nordijskoj zemlji, pošto je privredna praktično zaustavljena usled mera za suzbijanje pandemije bolesti Covid-19, prneosi Rojters.\nNorveška vlada je objavila prošlog meseca hitno zatvaranje mnogih javnih i privatnih institucija, uključujući škole i vrtiće, >> Pročitaj celu vest na sajtu B92 << a rad su obustavila i preduzeća, što je na kraju rezultiralo otpuštanjem više stotina hiljada radnika.\n"Nezaposlenost je najveća u sektoru turizma i saobraćaja, gde je 26,9 odsto radne snage registrovano kao potpuno nezaposleno", navodi se u saopštenju NAV-a.\nVlada bi trebalo kasnije danas da objavi da li će izmeniti uvedene mere ograničenja, koje su na snazi do 13. aprila, dodaje britanska agencija.\nIzvor: Capital.ba, 08.Apr.2020, 09:00\nOSLO, Stopa nezaposlenosti u Norveškoj skočila je juče na 15,4 procenta sa nivoa od 14,7 odsto, od 31. marta, saopštila je Agencija za rad i socijalnu pomoć (NAV). Ovo je rekordna stopa nezaposlenosti u toj nordijskoj zemlji, pošto je privredna praktično zaustavljena usljed mjera za suzbijanje...


NATO kurs u Nišu: Zapad bi mogao važnu stvar da nauči od Srba i Rusa - 12.12.2017, Sputnik Srbija\nNi Beograd, ni Moskva ne prave problem zbog toga što NATO ponekad insistira na saradnji sa Srbijom. Problem je na strani zemalja Alijanse koje bi htele da one... 12.12.2017, Sputnik Srbija\nanalize i mišljenja, srbija, irak, dragomir anđelković, nato, vojska srbije, srpsko-ruski humanitarni centar, vojska iraka, halo moskva\n© AFP 2021 / Petras MalukasVojnici NATO-a\nNATO obučava iračke medicinske eksperte u saradnji sa Srbijom, a tronedeljni kurs za stručnjake iz iračkih bezbednosnih snaga počeo je početkom decembra u srpskom centru za vojnu logističku obuku u Nišu, saopštila je Alijansa.\n12 Decembar 2017, 09:22\nAnalitičar Dragomir Anđelković smatra da je kurs u Nišu dobar model saradnje koji ima i jaku komercijalnu dimenziju. On podseća da je Jugoslavija nekada obučavala pilote i drugo vojno osoblje Iraka i Irana usred njihovog međusobnog sukoba. Međutim, u ovom slučaju treba povući još jednu paralelu, kaže Anđelković za Sputnjik.\n„Mislim da je ta vrsta saradnje nešto što ni na koji način ne treba da se osuđuje, ali isto tako smešno je kada oni koji pristupaju takvoj saradnji prave problem zbog Srpsko–ruskog humanitarnog centra, jer i ta saradnje je takođe krajnje pozitivna i korisan i za Srbiju i za region“, kaže Anđelković.\n© Foto : Vojska SrbijeAtaše u Ambasadi Republike Iraka u Beogradu Ahmed Gadhban i komandant Centra za obuku logistike pukovnik Dragan Ljubić na kursu u Nišu\nAtaše u Ambasadi Republike Iraka u Beogradu Ahmed Gadhban i komandant Centra za obuku logistike pukovnik Dragan Ljubić na kursu u Nišu\nU saopštenju NATO-a o kursu u Nišu navodi se i da Alijansa pruža podršku i savete i u drugim oblastima, uključujući civilno-vojnu saradnju, razvoj nacionalnih bezbednosnih institucija i civilno planiranje u slučaju prirodnih katastrofa.\nNATO napominje da se ti napori čine posle slične inicijative sprovedene u novembru u Nemačkoj. Ni to nije sporno, sporan je način na koji se NATO odnosi prema istim akcijama drugih saveza i zemalja, kaže Anđelković.\n„Višeslojna vojna saradnja, bilo da je humanitarna ili tehnička, u ovom slučaju medicinska, uobičajena je u svetskoj praksi, mislim da niti Beograd, niti Moskva ne prave problem zbog toga što NATO ponekad insistira na toj vrsti saradnje. Problem je na strani NATO zemalja koje bi htele da one imaju ekskluzivitet, da samo one sarađuju s kim hoće i kako hoće“, ističe sagovornik Sputnjika.\n© Foto : Vosjka SrbijePripadnici Sanitetske službe Vojske Srbije na jednoj od vežbi\nPripadnici Sanitetske službe Vojske Srbije na jednoj od vežbi\nVojska Srbije saopštila je da u Nišu od 4. do 21. decembra obučava 19 pripadnika Oružanih snaga Iraka u okviru Inicijative za izgradnju odbrambenih i bezbednosnih kapaciteta te zemlje.\n„Vojska Srbije i na taj način pokazuje koliko je posvećena borbi protiv terorizma i spremna da pomogne svojim znanjem i obučenošću u svakoj humanoj potrebi. Sve obuke i kurseve sprovode isključivo pripadnici Vojske Srbije“, stoji u saopštenju.\nKurs vojne medicine za pripadnike Oružanih snaga Iraka se realizuje u tri faze. Prva obuka sprovedena je u Nemačkoj, druga u Srbiji, dok će treća faza biti sprovedena na teritoriji Iraka, za šta je nadležna Kraljevina Belgija.\nMeđutim, u saopštenju Vojske Srbije ne navodi se da je kurs organizovan u saradnji sa NATO-om, ni ko ga finansira.\nCentar za obuku logistike Vojske Srbije razmešten je na tri lokacije, u kasarni u Kruševcu su čete za obuku tehničke i intendantske službe, u garnizonu u Kraljevu smešten je Bataljon za obuku saobraćajne službe, dok je u kasarni „Knjaz Mihailo“ u Nišu smeštena četa za obuku sanitetske i veterinarske službe.


Gasprom sutra ipak isporučuje naručenu količinu gasa BiH\nTanjug 16. decembra 2020. 19:17\nSARAJEVO – Umanjenja isporuke ruskog gasa u Bosni i Hercegovini ipak neće biti s obzirom na to da će od sutra Gasprom isporučivati količinu koja je ranije dogovorena, saopšteno je iz BH-Gasa, prenosi portal Klix.\n„BH-Gas obaveštava javnost da je u 17 sati 36 minuta i 25 sekundi dobio potvrdu prvobitne nominacije prirodnog gasa za dan 17.12.2020. godine, čime se stvaraju uslovi da svi potrošači prirodnog gasa imaju uredno snabdevanje prirodnim gasom“, navode u saopštenju.\nTo znači da su im iz Gasproma sada javili da neće doći do isporuke prepolovljene količine plina u narednim danima, napominje portal.\nTakođe iz BH-Gasa su kazali kako je tačno to da ih je Gasprom ranije obavestio o umanjenoj količini koju planiraju da isporuče u narednim danima zbog tehničkih problema.\n„U 15 sati 39 minuta i 25 sekundi dobili smo obaveštenje od Gazprom Exporta da Energoinvestu/BH-Gasu umanjuju odobrene količine prirodnog gasa za 50 posto. Gazprom Export povodom novonastale situacije nikakav zvaničan dopis nije uputio, niti dao bilo kakvo obaveštenje, izuzev telefonskog obrazloženja sa primopredajne tačke Beregovo da su u pitanju tehnički problemi“, napisali su.\nNakon ove informacije BH-Gas je dobio novu potvrdu, odnosno da će isporuka gasa biti nastavljena kako je to i uobičajeno.\nMilomir Draganić iz Gas prometa je za Klix.ba kazao da je očigledno došlo do nesporazuma, ali da se ne zna ko je napravio nesporazum.


Razgovor Jeremića i Bremera o budućnosti multilateralizma - CIRSD\nHome > Događaji > Razgovor Jeremića i Bremera o budućnosti multilateralizma\nRazgovor Jeremića i Bremera o budućnosti multilateralizma\nCentar za međunarodnu saradnju i održivi razvoj (CIRSD) održao je sinoć u njujorškom Harvard klubu debatu kandidata Srbije za generalnog sekretara Ujedinjenih nacija Vuka Jeremića i predsednika Evroazija grupe Ijana Bremera.\nTema ovog ekskluzivnog događaja bila je budućnost multilateralizma, a Jeremić i Bremer su tom prilikom razmenili stavove o nizu važnih međunarodnih problema, nakon čega su usledila pitanja iz publike. Debati je prisustvovao značajan broj stručnjaka, diplomata, zvaničnika UN-a, biznismena, kao i predstavnika američkih i međunarodnih medija.\nBremer je posebno podvukao geopolitički značaj činjenice da „ljudi širom sveta gube poverenje u svoje institucije“, dodavši da takav razvoj situacije svakako ima uticaja i na Ujedinjene nacije.\nJeremić je istakao da „moramo učiniti sve u našoj moći kako bi UN ponovo služio svojoj svrsi. Upravo zbog toga naredni generalni sekretar mora biti politički sposoban, operativan i inovativan.“\nU prvom delu debate bilo je reči o Jeremićevoj platformi sa 53 konkretna predloga, koju je kandidat Srbije ranije predstavio Generalnoj skupštini Ujedinjenih nacija. Bremer je konstatovao da se nažalost „u poslednje vreme mesto generalnog sekretara sve više poistovećuje sa neefikasnošću“. Jeremić je naglasio da reforma sistema mirovnih operacija predstavlja imperativ, kao i jasan plan o tome kako omogućiti bolje dostavljanje humanitarne pomoći, sprečavati sukobe i uticati na razrešenje postojećih, kao i niz drugih pitanja koje sadrži njegova platforma.\nJeremić je istakao da „po svojoj trenutnoj konfiguraciji UN ne uspeva da inspiriše čovečanstvo, dok se neki čak pitaju gde su Ujedinjene nacije kada su vam najpotrebnije? Zbog toga se mogu čuti i slutnje da UN uskoro neće ni postojati, ako se trend ne promeni“.\nDrugi deo debate Jeremića i Bremera bio je posvećen pre svega političkim i ekonomskim posledicama „Bregzita“, krizi na Bliskom istoku i posledicama koje ona ostavlja u vidu sve većeg broja izbeglica, kao i uskoj povezanosti bezbednosti i razvoja.\nNa debati u Njujorku je ujedno promovisano i najnovije izdanje časopisa „Horizonti“, koji već dve godine izdaje CIRSD.


Novogodišnja predstava za decu „Nova godina u Zemlji Vilenjaka“ – Semendria\n27. decembar 2017. KULTURA – Novogodišnja predstava za decu „Nova godina u Zemlji Vilenjaka“ pozorišta „Hajde obraduj dan“ iz Beograda biće igrana u Velikoj dvorani Centra za kulturu Smederevo u četvrtak, 28.12. sa početkom u 18 sati.\nU ovoj dinamičnoj predstavi sa bogatom scenografijom, raskošnim kostimima, maskama i lutkama, vile i vilenjaci, uz pomoć devojčice Sanje pokušavaju da sačuvaju Novu godinu i Majku Zemlju od posrnulog crnog vilenjaka, Gare Garavog, koji vekovima prlja planetu Zemlju, i koji je, naposletku, odlučio da ukine i Novu godinu. Na maštovit način povezujući devojčicu Sanju sa svetom Vilenjaka, i pružajući priliku deci da dožive avanturu ispunjenu magijom u kojoj se pored mudrih Vilenjaka, Sanje i posrnulog, ali ne i nepopravljivog Gare, pojavljuju i Ribica Duginih Boja, Hodajuće Drvo i Zlatna Ptica, predstava ukazuje na značaj očuvanja živote sredine i govori deci zašto je važno da vole i čuvaju planetu Zemlju. Istovremeno, ovo scensko ostvarenje mališanima pravi prigodnu atmosferu za doček Nove godine i Deda Mraza.\nCena ulaznice je 300 dinara, a nakon predstave će u holu Centra za kulturu biti dodeljivani paketići koje su prethodno doneli roditelji i predstavnici firmi koje novogodišnje pakete namenjuju deci zaposlenih.\n« Koncert orkestra „Svetlost“ u Muzeju u Smederevu\nSimović i Pavlovski dobitnici „Arke“ »


Zeković (SDP): Predstoji nam borba za državu naroda, a ne pojedinaca – Borba\nOcjena jedne od najuticajnijih američkih organizacija Fridom Hausa da DPS/SD/HGI/BS u Crnoj Gori „u većoj mjeri pljačkaju državne resurse“ nego što to čini radikalska vlast u Srbiji, potvrđuje tezu SDP-a da ovakva vlast rasprodajom državnih resursa razjeda zemlju iznutra ostavljajući građane bez ključnih razvojnih resursa, ocijenio je Bojan Zeković, potpredsjednik SDP—a.\n“Primjer Aerodroma gdje vlast, zbog lošeg menadžmenta, daje u koncesiju preduzeće koje godišnje odbacuje desetak miliona profita, jasno pokazuje da građani moraju odbraniti ovakve pokušaje rasprodaje njihove imovine. Istovremeno, ista vlast daje 155 miliona novca građana preduzeću MontenegroAirlines koje kontinuirano pravi desetine miliona evra gubitaka.\nOcjena Fridom Hausa da Crna Gora demokratski nazaduje i da je „djelimično slobodna zemlja“ precizan je opis stanja i rezultata vlasti DPS-a i saučesničkih partija. Kontinuirano urušavanje svih državnih institucija zarad partijskog interesa, stanje u Ustavnom sudu, Državnom tužilaštvu i sudstvu, partijski vojnici u DRI i RTCG, kao i progon slobodnih medija koji o ovim devijacijama izvještavaju, morali su dovesti do nazadovanja Crne Gore na polju demokratije koju Fridom Haus, s razlogom i opravdano ocjenjuje kao djelimično slobodnu zemlju.\nKada nam provladini mediji izvještavaju da u obračunima kriminalnih bandi stradaju osuđeni kupci glasova za DPS, onda je jasno do koje mjere je sistem postao kontaminiran i koliko je tačna ocjena EU o povezanosti kriminala i vlasti na svim nivoima.\nFridom Haus nam drugim riječima poručuje da nam predstoji borba da spriječimo da država koja je san stotina hiljada ljudi ne postane imovina jednog ili nekolicine. Država ne smije postati feud, već zajednica od koje će imati koristi svi njeni građani i koja će služiti svima, rekao je on.


Sindikat Telekoma očekuje podelu akcija do izbora – Nadlanu.com\nSindikat Telekoma očekuje podelu akcija do izbora\nObjavljeno 23. apr 2012. / 13:21:48\nBEOGRAD, 23. aprila 2012. (Beta) - Predsednik Sindikata Telekoma Srbije Miroslav Joksimović izjavio je u ponedeljak da bi besplatne akcije tog preduzeća trebalo da budu podeljene u naredne dve sedmice.\nOn je agenciji Beta rekao da su dva reprezentativna sindikata na sastanku sa predstavnicima minstarstava ekonomije i finansija i poslovodstva dobili obećanje da će akcije Telekoma biti podeljene najkasnije do 4. maja, pre opštih izbora u Srbiji.\n"Obećano je da će akcije biti podeljenje na završetku manadata ove vlade sa kojom smo 2008. godine uspeli da dobijemo zakon o besplatnim akcijama Telekoma", rekao je Joksimović, koji je predsednik jednog od dva reprezentativna sindikata Telekoma Srbije.\nPrema njegovim rečima, sastanku u Ministarstu ekonomije Srbije su prisustvovali i predstavnici Centralnog registra hartija od vrednosti, Agencije za privatizaciju i drugog reprezentativnog sindikata - Jedinstvenog sindikata Telekoma.\n"Insistitrali smo i inisistiraćemo i dalje da se akcije podele pre izbora, jer smo čekali četiri godine da se završe svi procesi oko Telekoma, čak i neuspeli pokušaj prodaje i otkup paketa akcija grčkog OTE", rekao je Joksimović.


Crnogorski Telekom - Sponzorstva i donacije\nNalazite se: O Kompaniji Društvena odgovornost Sponzorstva i donacije\nU okviru sponzorskih aktivnosti, sportovi zauzimaju posebno mjesto, s obzirom na to da je to važna oblast za razvoj zdravog, modernog i naprednog društva.\nT-Com je zlatni sponzor crnogorskog fudbalskog tima i generalni sponzor prve T-com fudbalske lige Crne Gore. Osim toga, u 2010. godini T-Com je nastavio da podržava fudbalsku ligu osnovnih škola, T-Com dječji kup.\nT-Mobile je, tradicionalno, osmu godinu zaredom, sponzor ženskog rukometnog kluba Budućnost, jednog od najuspješnijih sportskih klubova u zemlji.\nKompanija takođe sponzoriše muziku, s obzirom na to da se muzika smatra univerzalnim jezikom, za sve generacije i savršeno naglašava naš slogan „Podijeli doživljaj ” i pruža veliki broj nezaboravnih trenutaka koji se mogu podijeliti.\nOsim strateških partnerstava koje Crnogorski Telekom održava sa važnim institucijama, kompanija sarađuje sa brojnim NVO koje zastupaju interese lica sa invaliditetom, kao i sa organizacijama koje rade na razvoju građanskog društva u Crnoj Gori.\nU decembru 2010., kompanija je pružila hitnu pomoć donacijom u iznosu od 25.000 EUR Crvenom krstu Crne Gore za sanaciju nakon prirodne nepogode kako bi se pomoć pružila porodicama koje žive na područjima pogođenim poplavama. Kompanija je takođe otvorila donatorsku liniju 1511 i pozvala korisnike da učestvuju i daju svoj doprinos.\nSredstva prikupljena posredstvom linije za donacije takođe idu Crvenom krstu Crne Gore za nabavku i distribuciju robe i sredstava za domaćinstva koja su prijeko potrebna porodicama pogođenim poplavama. U martu 2011 donatorska linija 1511 je otvorena za prikupljanje donacija za pomoć stanovnicima Japana koji su pogođemi razornim zemljotresom.\nBesplatni internet za 93 najbolja učenika\nPredstavnici T-Mobile-a su danas svečano uručili nagrade – besplatne pakete za Mobilni Internet, učenicima osnovnih i srednjih škola iz Podgorice i Nikšića, koji su na ovogodišnjem Državnom takmičenju u znanju pokazali najbolje rezultate.\nInternet za najbolje đake Herceg Novog\nPredstavnici T-Mobile-a su danas svečano uručili nagrade – besplatne pakete za Mobilni Internet učenicima osnovnih i srednjih škola iz Herceg Novog, koji su na ovogodišnjem Državnom takmičenju u znanju pokazali najbolje rezultate.\nDonacija Crnogorskog Telekoma Domu zdravlja Podgorica\nKompanija Crnogorski Telekom donirala je danas Domu zdravlja Podgorica 30 hiljada eura za kupovinu modernog ultrazvučnog aparata.\nT- Com i Budućnost produžili saradnju\nDječji fudbalski turnir "T-Com sportom protiv droge"\nU organizaciji Crnogorskog Telekoma, a pod pokroviteljstvom Sekretarijata za kulturu i sport Podgorice i Fondacije za prevenciju narkomanije u Podgorici, odrzaće se sportsko-edukativna manifestacija "T-Com sportom protiv droge". U okviru manifestacije će se održati otvoreni dječiji turnir u malom fudbalu, koji je pobudio veliko interesovanje djece najmlađeg uzrasta.\nOdržana sportsko edukativna manifestacija "T-Com sportom protiv droge"\nU organizaciji Crnogorskog Telekoma, a pod pokroviteljstvom Sekretarijata za kulturu i sport Podgorice i Fondacije za prevenciju narkomanije u Podgorici, sinoć je na Rimskom trgu održana sportsko-edukativna manifestacija "T-Com sportom protiv droge".\nT-Mobile Open Days 2008.\nDrugu godinu za redom, T-Mobile je generalni spozor ove manifestacije, čiji je cilj da srednjoškolce iz svih krajeva Crne Gore bliže upozna sa sa nastavnim programima, uslovima upisa i trajanjem studija na crnogorskim fakultetima.\nDonacija računarske opreme vrijedne 30 hiljada eura\nŠest ustanova socijalne i dječije zaštite dobilo je danas na poklon od Crnogorskog Telekom računarsku opremu vrijednu 30 hiljada eura.\nT-Com sponzor Foto salona\n(Podgorica, 14. februar) Drugi međunarodni podgorički salon fotografije, u organizaciji Foto kino kluba «Podgorica», a pod generalnim pokroviteljstvom kompanije T-Com, otvoren je sinoć u prostorijama paviljona Udruženja likovnih umjetnika Crne Gore.\nCrnogorski Telekom zlatni sponzor crnogorskih olimpijaca\nCrnogorski Telekom i Crnogorski olimpijski komitet (COK) potpišali su ugovor o »zlatnom« sponzorstvu vrijedan 80 hiljada EUR.\nPokloni najboljim studentima Elektrotehničkog fakulteta\nNa svečanosti organizovanoj povodom 46 godina Elektrotehničkog fakulteta, T-Com i T-Mobile su nagradile nabolje studente, čije su prosječne ocjene između 9 i 10. Nagrade je uručio izvršni direktor Crnogorskog Telekoma Slavoljub Popadić.\nBudućnost T-Mobile - Budapest Ferencvaros 22:19\nPodgorica - Dvorana SC Morača, pred 4.000 gledalaca i odlicnom atmosferom rukometašice Budućnosti sjajnom igrom ostvarile prvu pobjedu u prvom kolu lige šampiona.\nT-Com sponzor FIAT-a\nT-Com je sponzor ovogodišnjeg FIAT-a, jedne od najznačajnijih kulturnih manifestacija u Crnoj Gori koja je tokom godina postala mnogo vise od festivala. Preko FIAT–a su se crnogorske generacije godinama edukovale, FIAT je donosio u Crnu Goru informacije o novim teatarskim tendencijama, o alternativnim trendovima u pozorišnoj umjetnosti.\nT-Mobile i u 2008. uz ŽRK Budućnost\nT-Mobile Crna Gora i Ženski rukometni klub Budućnost nastaviće saradnju i u 2008. godini, objavljeno je na jučerašnjoj konferenciji za medije. To je sedma uzastupna sezona njihove saradnje. ”Odlucili smo da i u narednoj godini budemo sa najuspjesnijim sportskim kolektivom u Crnoj Gori, da kroz ovo sponzorstvo damo snažnu podršku klubu koji je imao vrijedne evropske rezultate i koji će svoje navijače, pa i naše korisnike koji su među njima, obradovati još mnogim trofejima.», kazao je predsjednik Odbora direktora Crnogorskog Telekoma Danijel Szasz.\nT-Com i T-Mobile su generalni sponzori 3. sajma nautike "Kotor boat show" koji se održava od 5. do 9. septembra u Kotoru. Kotor Boat Show predstavlja najveću manifestaciju te vrste u Crnoj Gori, a namjera organizatora je da Boku Kotorsku afirmišu kao prepoznatljivo odredište nautičara koji borave na Jadranu.\nSaradnja sa Fudbalskim Klubom »Bubamara« Podgorica\nKao jedna od vodećih kompanija u zemlji, Crnogorski Telekom je sa velikom posvećenošću aktivno uključen u sve oblasti važne za crnogorsko društvo. Stalna ulaganja u kulturu, obrazovanje, sport i zdravstvo su dokaz da korporativna društvena odgovornost predstavlja važan dio poslovne politike naše kompanije.\nPosebno smo privrženi najmladjima, a o tome svjedoči i uspješna saradnja sa Školom fudbala »Bubamara« iz Podgorice. Predstavnici Škole su nedavno posjetili Pariz.\nT - Com i T- Mobile donacija Centru za savremenu umjetnost Crne Gore


Vinter kupovi - sastavi selekcija Srbije (do 12 godina)\nDatum objave: 27.01.2016. // Kategorija: Međunarodna scena (ATP, WTA, juniori)\nSelekcije Srbije u konkurenciji do 12 godina učestvovaće na Winter European cupu od 29. do 31. januara 2016.\nSastavi ekipa Srbije do 12 godina su sledeći.\nJandriću dubl u Egiptu\nNa turniru iz fjučers serije koji je održan u egipatskom letovalištu Šarm El Šeiku teniser Srbije Darko Jandrić došao je do prvog trofeja u 2016. godini.\nU dubl konkurenciji Jandrić je u paru sa Špancem Enrike Lopez-Perezom osvojio šampionski trofej savladavši u finalu par Safwat - Mugevicius (Egipat, Letonija) 6:3, 6:4. Jandriću je ovo četvrti dubl trofej u dosadašnjoj karijeri, odigrao je osam finala.\nPrethodna strana12...74757677787980...9394Sledeća strana


Kako se rekreirati tokom epidemije korona virusa? - Ženski magazin - Horoskop, ljubav, fitness i zdravlje\nKako su naveli stručnjaci, fizička aktivnost značajno smanjuje rizik od virusne infekcije i smanjuje anksioznost koja može biti izazvana (samo) izolacijom kako bi se sprečilo širenje novog korona virusa.\nPored toga, fizička aktivnost smanjuje niz drugih dugoročnih zdravstvenih rizika, tako da je za održavanje fizičkog i mentalnog zdravlja od presudne važnosti da i deca i odrasli ostanu fizički aktivni u tom periodu, u skladu sa opštim preporukama za fizičku aktivnost.\nSvaku fizičku aktivnost treba obavljati u skladu sa opštim uputstvima lekara, higijenom, pranjem ruku ili korišćenjem dezinfekcionog sredstva. Pridržavajte se minimalnog rastojanja od jednog i po metra, izbegavajte nepotreban kontakt sa ljudima. Oni koji imaju bolest covid-19 prouzrokovanu novim korona virusom savetuju nadležne službe da ne vežbaju dok se ne izleče. Zabranjeno je druženje i igranje grupnih sportova sa ljudima van domaćinstva, jer lopta može biti nosioc virusa. Tobogani, ljuljaške i druga igrališta i fitnes oprema na otvorenom takođe mogu biti površina za prenošenje virusa, zato ih nemojte koristiti. U međuvremenu, deca bi trebalo da vole penjanje na drveće i krošnje drveća. Pored toga, ljudi bi trebalo da se sami bave fizičkim aktivnostima ili sa članovima porodice, po mogućnosti u prirodi. Roditeljima se savetuje da koriste vreme izolacije za porodične sportove na otvorenom. "Krenite na izlet u šumu ili na najbliže brdo, potražite skriveno blago, pokušajte da se orijentišete kompasom ili jednostavnim prirodnim znakovima, ili se vozite skuterima, skejtbordom ili rolerom".\nKoliko dugo moramo biti aktivni?\nDeca bi trebalo da budu fizički aktivna najmanje 60 minuta svakog dana, tako da mogu duboko disati, a takođe moraju da rade vežbe snage snage dva puta nedeljno. Odrasli treba da budu umereno aktivni najmanje 150 minuta nedeljno. Intenzivnija fizička aktivnost donosi veće zdravstvene koristi. Sa 10.000 koraka dnevno, pojedinac je na dobrom putu da postigne preporuke za dovoljnu fizičku aktivnost.\nPROČITAJTE SLEDEĆI TEKST: Odakle dolazi celulit na zadnjici i kako se boriti protiv njega?


Vlada i Skupština da definišu optimalan model | MINA\nNaslovnica Crna Gora Vlada i Skupština da definišu optimalan model\nPodgorica, (MINA) – Vlada i parlament treba intenzivnom komunikacijom da definišu optimalan model donošenja novih zakona ili izmjene postojećih, koji bi omogućili uspješno suočavanje države sa posljedicama koronavirusa, ocijenio je poslanik Socijademokrata (SD), Boris Mugoša.\nŠef poslaničkog kluba Demokratske partije socijalista (DPS) Nikola Rakočević kazao je da vjeruje da će svi odgovorni poslanički klubovi u Skupštini podržati sva zakonska rješenja za koja Vlada smatra da će poslužiti za efikasniju sanaciju negativnih posljedica po socio-ekonomski ambijent u državi.\nPremijer Duško Marković pozvao je ranije poslanike u Skupštini da provjere cjelishodnost zabrane dodjele finansijske pomoći građanima tokom izborne godine, posebno imajući u vidu proglašenu epidemiju.\nMugoša je podsjetio da je održan konstruktivan sastanak Kolegijuma predsjednika Skupštine sa predstavnicima Vlade gdje su analizirane do sada preduzete mjere i razmijenjena mišljenja oko onoga što je potrebno preduzeti u narednom periodu.\n“Na tom sastanku smo sugerisali Vladi da inicira donošenje novih ili izmjenu postojećih zakona koji bi omogućili uspješno suočavanje države sa epidemijom koronavirusa”, rekao je Mugoša agenciji MINA.\nOn je kazao da su saglasni da na raspolaganju imaju dva scenarija, koji ne isključuju jedan drugi, kada je u pitanju hitno donošenje zakona.\n“Jedan je donošenje opšteg zakona, odnosno leks specijalisa, koji bi obuhvatio sve potrebne mjere za suzbijanje koronavirusa i njegovih posljedica i ostavio jednu vrstu prostora Vladi da definiše potrebne aktivnosti i u narednom period”, pojasnio je Mugoša.\nKako je dodao, u Francuskoj je Vlada parlamentu predložila sličan zakon.\nMugoša je rekao da je prihvatljiva i druga varijanta, koja podrazumijeva donošenje više zakona.\n“U Hrvatskoj je parlament na predlog Vlade usvojio čitav niz zakona koji su obuhvatili preko 60 mjera”, naveo je Mugoša.\nU SD-u, kako je rekao, očekuju da se kroz intenzivnu komunikaciju Vlade i parlamenta definiše optimalan model donošenja zakona ili izmjene postojećih.\n“A mi ćemo kao parlament organizovati zasijedanje i vjerujem jednoglasno donijeti neophodan normativni okvir za uspješno suočavanje države sa epidemijom”, dodao je Mugoša.\nOn je rekao da SD smatra opravdanim sagledavanje potrebe izmjene navedenog i drugih zakona, koje će omogućiti lakše suočavanje građana i privrede sa negativnim posljedicama epidemije.\n“Smatramo da je ovom trenutku u suštinskom smislu potrebno zajedništvo, koje zahtijeva udruživanje svih kapaciteta. Iz ove borbe samo možemo izaći kao pobjednici svi zajedno”, poručio je Mugoša.\nŠef poslaničkog kluba DPS-a, Nikola Rakočević kazao je da u toj partiji smatraju da Vlada i ostale institucije rade izuzetno dobar posao, ulažući velike napore da Crna Gora što prije stavi pod punu kontrolu pandemiju virusa COVID-19.\n“Dosadašnje ekonomske mjere su pohvalne, ali nijesu dovoljne i to predlog Markovića, upućen poslanicima, čini opravdanim”, smatra Rakočević.\nOn je naveo da vjeruje da će svi odgovorni poslanički klubovi u Skupštini podržati sva zakonska rješenja za koja Vlada smatra da će poslužiti za efikasniju sanaciju negativnih posljedica po socio-ekonomski ambijent, a koje će, bez dileme, nastati.\n“Ovo nije vrijeme za partijske i političke oportunizme, ovo je vrijeme za homogenost svih političkih struktura u društvu, a za međusobne razlike i nadmetanja će biti vremena, kada zajednički nađemo rješanja za probleme povodom pandemije”, poručio je Rakočević.


Kako je pandemija bolesti Covid-19 uticala na položaj žena u evropskim zemljama? Katarina Đorđević, novinarka dnevnog lista “Politika” istraživala je u okviru projekta “Puls Evrope – medijske posete EU” koliko su žene u Danskoj i Srbiji, češće zaposlene u takozvanim pomažućim profesijama, pogođene radom u vanrednim uslovima koje je donela pandemija.\nPrema nedavnom istraživanju američkog magazina “US News and World Report”, Danska je na vrhu liste zemalja za život žena, najpre zbog postignutog visokog nivoa rodne ravnopravnosti. Ipak, pandemija je donela porast nasilja nad ženama i u Danskoj, piše autorka teksta u prilogu. Signe Gisel Šmit, potpredsednica Danskog udruženja žena, osnovanog 1871. godine, kaže za “Politiku” da je u toj skandinavskoj zemlji došlo do znatnog porasta nasilja prema ženama.\nPročitajte više u prilogu koji se bavi i analizom kakva je situacija zabeležena u Srbiji tokom pandemije, gde su žene većinska radna snaga u vitalnim sektorima - u sektoru zdravstvene zaštite radi 79 odsto žena, sektor socijalne zaštite zapošljava čak 93 procenta dama, dok u oblasti obrazovanja 73 odsto zaposlenih čine žene:\nDanska Rodna ravnopravnost


SNSD ni sutra neće prisustvovati sjednici – Zvornik Danas\nNaslovna/naslovna/SNSD ni sutra neće prisustvovati sjednici\nPoslanik SNSD-a u Predstavničkom domu Parlamentarne skupštine BiH Dušanka Majkić izjavila je da poslanici ove stranke ni sutra neće prisustvovati sjednici Predstavničkog doma.\nMajkićeva je navela da to znači da poslanici SNSD-a neće prisustvovati ni dijelu sjednice na kojem će biti razmatran prijedlog imenovanja Denisa Zvizdića iz SDA za predsjedavajućeg Savjeta ministra BiH.\n„Zvizdić potiče iz nekog drugug kruga i mi nemamo šta da podržavamo. Neće nas biti da ga podržimo“, rekla je Majkićeva novinarima u Sarajevu.\nPoslanici SNSD-a i DNS-a traže smjenu predsjedavajućeg Predstavničkog doma Parlamentarne skupštine BiH Šefika DŽaferovića zbog optužbi da nije prijavio, spriječio ni procesuirao počinioce ratnih zločina nad Srbima u proteklom ratu u BiH zbog čega ne učestvuju u radu ovog doma dok je na njegovom čelu Džaferović.\nIzmjene samo u domenu borbe protiv finansiranja terorizma\nPredsjedavajuća Komisije za spoljne poslove Predstavničkog doma Parlamentarne skupštine BiH Dušanka Majkić smatra da bi bilo nužno da u najkraćem roku bude predložen novi prijedlog izmjena Krivičnog zakona BiH, po hitnom postupku, koje će tretirati samo definisanje pitanje borbe protiv finansiranja terorizma.\n„Generalni sekretar Savjeta Evrope Torbjorn Jagland poslao je pismo nadležnim institucijama i tijelima u BiH u kojem još jednom poziva BiH da izmijeni Krivični zakon, posebno u dijelu koji se odnosi na kažnjavanje finansiranja terorizma, i to pismo danas je bilo i na dnevnom redu Komisije“, rekla je Majkićeva Srni.\nPrema njenim riječima, na bazi onoga što su predstavnici Komiteta stručnjaka Savjeta Evrope za borbu protiv pranja novca i finansiranje terorizma /Manival/ utvrdili prilikom boravka u BiH krajem prošle godine, konstatovano je da je s aspekta pranja novca učinjen značajan napredak.\n„Ali, rečeno je takođe, da BiH mora da napravi dodatni napor u vezi sa borbom protiv finansiranja terorističkih aktivnosti“, navela je Majkićeva.\nOna je podsjetila da se u Domu naroda parlamenta BiH u ovom trenutku nalazi zakon koji nije dobio podršku, jer je sadržavao i članove izmjena Krivičnog zakona BiH koji se odnosi na pranje novca.\n„To je naknadno uzeto u obzir kroz taj zakon i kasnije je dovelo do toga da taj zakon padne, te da uslijedi njegovo usaglašavanje na Kolegijumu. Mislim da bi bilo nužno da u najkraćem roku bude predložen novi prijedlog zakona po hitnom postupku i da se samo definiše pitanje borbe protiv finansiranja terorističkih aktivnosti, i da to što prije krene u proceduru“, istakla je Majkićeva.\nTo je potrebno, ističe ona, da BiH ne bi dospjela na „crnu listu“ zemalja visokog rizika od terorističkih aktivnosti, pranja novca i finansiranja terorizma.\n„Ovog puta Manival je sve izanalizirao, i dolazak na crnu listu ne znači obustavljanje svih finansijskih transakcija, što znači da će se o svakoj transakciji voditi dvostruka kontrola, a to znači usporavanje rada pravnih subjekata. Mnogo građana dobija novac iz inostranstva, pa će i to biti pod kontrolom, tako da bi sva ta pitanja trebalo riješiti do aprila, a to je moguće ako bude političke volje“, ocijenila je Majkićeva.\nOna je naglasila da je poseban problem zastoj u konstituisanju vlasti u BiH, odnosno činjenica da još nisu formirani Dom naroda, kao ni zajedničke komisije u parlamentu BiH.\n„U pomenutom pismu navedeno je i da parlament ne bi trebalo da razmatra amandmane. Nema tih amandmana koje može da razmatra neko drugi, izuzev parlamenta. I to je nešto što očigledno gospodin Jagland nije znao“, zaključila je Majkićeva.\nGeneralni sekretar Savjeta Evrope Torbjorn Jagland poslao je pismo nadležnim institucijama i tijelima u BiH u kojem još jednom poziva BiH da izmijeni Krivični zakon, posebno u dijelu koji se odnosi na kažnjavanje finansiranja terorizma.\nUkoliko ne bude napretka, Manival će, kako se navodi, biti primoran na pokretanje procedure za stavljanje BiH na listu zemalja visokog rizika, odnosno onih koje podržavaju pranje novca i finansiranje terorizma.\ndusanka majkic parlament bih sjednica


Popravka nedosledno formule - Office podrška\nPopravka nedosledno formule\nOva greška znači da formula u ćeliji ne podudaraju sa obrascem formula u blizini.\nRešite problem zašto je nedosledan\nIzaberite stavke formule > Prikaži formule.\nTo vam omogućava da vidite formule u svim ćelijama umesto rezultata izračunavanja.\nPoređenje nedosledno formula sa one pre i posle njega i ispravljanje nenamerni nedoslednostima.\nKada završite, izaberite stavke formule > Prikaži formule. Koji će vam se vratiti na koji prikazuje izračunati rezultati svih ćelija.\nAko to ne uspe, izaberite ćeliju u blizini te ne imate problem.\nIzaberite stavke formule > Prati prethodne ćelije.\nZatim izaberite ćeliju da imate problem.\nUporedite plave strelice ili opsega u plavoj boji. Zatim ispravi probleme sa nedosledno formulu.\nIzaberite stavke formule > Ukloni strelice.\nNapravite nedosledno formulu dosledne onaj\nIzaberite ćeliju sa nedosledno formulu, a zatim držite pritisnut taster SHIFT dok pritiskate jedan od tastere sa strelicama. Ovo će izabrati nedosledno ćelije zajedno sa drugim osobama. Zatim uradite nešto od sledećeg:\nAko ste izabrali ćelije ispod, pritisnite kombinaciju tastera CTRL + D da biste popunili formulom nadole.\nAko ste izabrali ćelije iznad, izaberite stavke Početak > Popuna > nagore da biste popunili formulom.\nAko ste izabrali ćelije nadesno, pritisnite kombinaciju tastera CTRL + R da biste popunili formulom desno.\nAko ste izabrali ćelije ulevo, izaberite stavke Početak > Popuna > levo da biste popunili formulom levo.\nAko imate više ćelija koje treba formulu, ponovite proces iznad u drugim smeru.\nPopunjavanje ćelije u blizini formulu da biste to ispravili\nIzaberite ćeliju sa problem.\nKliknite na ovo dugme: i zatim izaberite stavku Kopiraj gornju formulu ili Kopiranje Formula sa leve strane.\nAko to ne uspe, a treba formulu iz ćelije ispod, izaberite stavke Početak > popuni > nagore.\nAko vam je potrebna formulu iz ćelije nadesno, izaberite stavke Početak > popuni > levo.\nAko je formula ne grešku možete odabrati da zanemarite je:\nIzaberite stavke formule > provere grešaka\nZatim kliknite na dugme Zanemari grešku.\nKliknite na dugme u redu ili sledeće da biste prešli na sledeću grešku.\nNapomena: Ako ne želite da Excel da biste proverili za nedosledno formule ovako, zatvorite dijalog provera grešaka. Zatim izaberite stavke datoteka > Opcije > formule. Na dnu, opozovite izbor formule koje nisu konzistentne sa drugim formulama u oblasti.\nAko ste na Mac računaru, kliknite na dugme Excel > željene opcije > Provera grešaka i opozovite izbor formule koje se ne podudaraju u blizini formule.


Ash Barty odlučila da zbog kronavirusa neće braniti titulu – Fokus.ba\nAsh Barty odlučila da zbog kronavirusa neće braniti titulu\nProšlogodišnji Roland Garros bio je najposebniji turnir u mojoj karijeri, tako da ovo nije bila odluka koju sam olako donijela, rekla Barty\nAustralijska teniserka Ash Barty prioritet je dala zdravlju u odnosu na status prvog ženskog reketa svijeta te je odlučila da odustane od drugog Grand Slam turnira tokom pandemije koronavirusa. Tako Barty neće braniti naslov pobjednice Roland Garrosa, prenosi Anadolu Agency (AA).\nNakon odustajanja od US Opena, koji se trenutno igra u New Yorku bez publike, Barty je odlučila da neće putovati u Evropu na turnire na šljaci, tačnije Masters u Rimu i prolongirano Otvoreno prvenstvo Francuske zbog zabrinutosti zbog COVID-19. Navela je da možda neće ponovo igrati takmičarski tenis do 2021. godine.\nAustralijanka je rekla da je to bila teška odluka, posebno zato što je Roland Garros turnir na kojem je prošle godine osvojila svoj prvi Grand Slam naslov.\n“Prošlogodišnji Roland Garros bio je najposebniji turnir u mojoj karijeri, tako da ovo nije bila odluka koju sam olako donijela. Želim igračima i Francuskoj federaciji sve najbolje i uspješan turnir”, rekla je u utorak 24-godišnja prva teniserka svijeta.\nBarty se oglasila nekoliko sati nakon što su organizatori Roland Garrosa objavili da će biti dozvoljen ograničen pristup publici na tri najveća terena, uprkos sve većem broju novih slučajeva zaraze koronavirusom u Francuskoj.\nRoland Garros se ove godine trebao igrati od 24. maja do 7. juna, ali je zbog globalne pandemije novog koronavirusa prolongiran za period od 27. septembra do 11. oktobra. U muškoj konkurenciji, naslov bi trebao braniti Španac Rafael Nadal, ali on još uvijek nije saopštio odluku da li će doputovati u Pariz.\n#ronald garros#Ash Barty\nAsh Barty došla do prvog Grand Slam naslova u karijeri\nMurray i Nishikori za polufinale Roland Garrosa\nPoraz Džumhura već u prvom kolu Roland Garrosa


ОБРАДОВИЋ: МЕЂУСТРАНАЧКЕ ПОДЈЕЛЕ ПРИЈЕТЕ ОПСТАНКУ СРПСКЕ | Јадовно 1941. – КУЛТУРА СЈЕЋАЊА\nOBRADOVIĆ: MEĐUSTRANAČKE PODJELE PRIJETE OPSTANKU SRPSKE\nPodjele između političkih stranaka u Republici Srpskoj ozbiljno prijete njenoj stabilnosti, posebno zato što u međunarodnoj zajednici još postoje snage koje se zalažu za njeno ukidanje, upozorava član starješinstva pokreta “Dveri” Boško Obradović.\nObradović tvrdi da politički sukobi između vlasti i opozicije u Republici Srpskoj podsjećaju na stanje koje je u Srbiji vladalo prije 5. oktobra 2000. godine i pada Slobodana Miloševića.\n“Ne bih volio da se to ponovi u Republici Srpskoj, posebno što između vlasti i opozicije nema nikakve razlike u odnosu prema Republici Srpskoj, njenom značaju i opstanku”, rekao je Obradović za “Pres Republika Srpska”.\nOn smatra da Republika Srpska predstavlja jedinu pobjedu srpskog naroda u posljednjih 25 godina, ali da ni danas nije prestala opasnost od brojnih pokušaja njenog ukidanja sa ciljem utapanja u nametnutu BiH.\n“Velika je šteta što više nema zajedničkog nastupa svih najvažnijih srpskih političkih činilaca na nivou BiH, na prvom mjestu SNSD-a i SDS-a, ali to ne mora tako i ostati”, rekao je Obradović.\nOn je izrazio zadovoljstvo potpisivanjem peticije o očuvanju Republike Srpske krajem prošle godine u Beogradu i objasnio da su se patriotske snage u Srbiji sabrale oko ovog dokumenta zbog zabrinutosti da će poslije Kosova, Republika Srpska biti sljedeća na udaru.\nPrema njegovim riječima, ustavni status Republike Srpske, uspostavljen 1995. godine, ne smije se mijenjati ni po koju cijenu na štetu srpskih nacionalnih interesa, kao i njene postojeće nadležnosti, bitno smanjene neustavnim odlukama visokih predstavnika, zarad proširivanja nadležnosti centralnih vlasti BiH u Sarajevu.\n“U pogledu očuvanja izvornog ustavnog statusa i postojećih nadležnosti Republike Srpske, treba po svaku cijenu spriječiti bilo kakvu pukotinu, a kamoli raskol u srpskoj političkoj i stranačkoj eliti, kao i učešće u bilo kom nivou vlasti na štetu srpskog naroda. Upravo na ovim pitanjima leži ogromna odgovornost dvije vodeće političke opcije SNSD-a i SDS-a”, poručio je Obradović.\nBoško Obradović: Kako je Republika Srpska … – Jadovno 1941.\nPRENOSIMO: Srpska unija – Piše: Boško Obradović – Jadovno …\nŠta je najvažnije srpsko nacionalno pitanje … – Jadovno 1941.


Alexa plaši korisnike | PC Press\nAlexa plaši korisnike\n8. mart 2018. 8. mart 2018. Milan Živanović\nU poslednje vreme su oni koji koriste uređaje koji su podržani digitalnim asistentom Alexa mogli da budu svedoci čudnom ponašanju ovog virtuelnog pomoćnika, a u obliku ničim izazvanog, pomalo jezivog smeha. Iz kompanije Amazon su potom izjavili da su upoznati sa ovim problemom, te da rade na potencijalnim rešenjima.\nTako je naredba „Alexa, smej se“ zamenjena sa „Alexa, da li možeš da se nasmeješ?“, te iz kompanije kažu da bi nova naredba trebalo da spreči greške zbog kojih se asistent smeje, čini se samim korisnicima. Tako bi Alexa ubuduće prvo trebalo da odgovori „Da, mogu da se nasmejem“, te da tek onda počne da se smeje, što će, ako ništa drugo, sprečavati pomalo jezive nesporazume.\nKao što je moglo da se vidi i čuje na Twitter-u, te u okviru drugih platformi, poslednjih dana, Alexa je počinjala da se smeje bez ikakve komande, te su korisnici pisali o tome kako bi na trenutak pomislili da je u prostoriji još neka osoba koja im se smeje, a koju ne mogu da vide, što ume da bude nezgodno ako živite sami.\nPročitajte i: Twitter obećava bolji kvalitet video snimaka\nTagovi: Alexa, smeh, Twitter\n← Coinbase se suočava sa tužbama zbog zloupotrebe poverljivih informacija\nGoogle AR pretraživač stiže na sve Androide →


Đorđević pred Austriju: Da ispoštujemo sve principe koje smo uvežbavali, ali i da pogađamo slobodna bacanja! - SPORTSKI ŽURNAL\nĐorđević pred Austriju: Da ispoštujemo sve principe koje smo uvežbavali, ali i da pogađamo slobodna bacanja!\n24 februar, 2018 4\nSelektor Srbije Aleksandar Đorđević rekao je da njegova ekipa mora da obnovi energiju pred Austriju i istakao je da ne sme da se razmišlja o prvom meču protiv te selekcije\n– Moramo da obnovimo energiju pred novu utakmicu. U ovom sistemu takmičenja, svaki meč je izuzetno važan i svakom protivniku pristupamo sa mnogo poštovanja i respekta – rekao je Đorđević, objavljeno je na sajtu KSS.\nSrbija je izgubila od Nemačke sa 74:79 u trećoj utakmici Grupe G kvalifikacija za Svetsko prvenstvo, a već u nedelju izabranike Aleksandra Đorđevića očekuje novi meč, protiv Austrije.\nKošarkaši Srbije su na početku kvalifikacija slavili protiv Austrije u Beogradu sa 85:64.\n– Pred novi duel sa Austrijom ne smemo da razmišljamo o utakmici u Beogradu, jer, pre svega, mi nismo isti tim, a i oni imaju dvojicu novih igrača. Moramo maksimalno da ispoštujemo sve principe koje smo uvežbavali, ali i da pogađamo slobodna bacanja – rekao je Đorđević.\nUtakmica između Srbije i Austrije igra se u nedelju od 20,20 časova u Beču.\nPenzioner,jr · 24 februar, 2018 21:34\nnele · 24 februar, 2018 21:57\nPenzioner.jr · 25 februar, 2018 12:22\nNick.jr · 25 februar, 2018 12:30


Sendić tema: Vučić obrazložio zašto nije išao na svečanost u BIA\nTema: Sendić tema: Vučić obrazložio zašto nije išao na svečanost u BIA\n17.10.2017., 16:18 #1\nPredsednik Srbije Aleksandar Vučić otkazao je učešće na današnjoj manifestaciji povodom obeležavanja dana Bezbednosno informativne agencije.\nOn je to uradio, kako je saopštila Pres služba predsednika Srbije, zbog toga što nekoliko novinara iz različitih redakcija nije dobilo odobrenje da prisustvuje svečanosti.\nDodaje se i da Vučić smatra da pravo na izveštavanje i slobodu informisanja nikome ne može da bude uskraćeno i zahteva od državnih organa Srbije da slobode i prava svih građana, bez obzira na njihovu političku orijentaciju, poštuju i garantuju.\n"Predstavnici državnih organa ne smeju da se ponašaju bahato i neodgovorno poput mnogih političkih lidera koji ne dozvoljavaju ulazak drugačije mislećih novinara na svoje događaje, ili im, pak, uskraćuju odgovor na postavljena pitanja", navodi se u saopštenju.\nDodaje se da transparentnost i otvorenost u radu moraju da budu osnovni način delovanja i funkcionisanja javne vlasti.\nPoručeno je da predsednik Srbije Aleksandar Vučić čestita svim pripadnicima BIA na izvrsnim rezultatima koje su postigli u očuvanju bezbednosti zemlje, sigurnosti svih njenih građana, borbi protiv korupcije i kriminala.\n"Čestitam vam na predanom radu, ogromnom trudu i energiji, a zbog složenosti prilika u svetu i našem okruženju, očekujem od vas još veću požrtvovanost i borbu za interese građana Srbije i naše otadžbine“, istakao je Vučić.\nNovinari Vesna Radojević i Dušan Telesković su naveli da im je rečeno da nema "bezbednosnih uslova" da izveštavaju sa događaja na kom je trebalo da se pojave šef BIA Bratislav Gašić i predsednik Srbije Aleksandar Vučić.\nIpak, predsednik države i lider SNS se nije pojavio, iako su ga novinari očekivali, a kako je objavio "Blic", razlog je upravo to što neki novinari nisu pušteni unutra.\nKako prenosi beogradski list, u kabinetu predsednika im je rečeno da Vučić "neće ići na prijem ukoliko svi novinari ne budu pušteni na događaj".\n17.10.2017., 16:21 #2\nRe: Sendić tema: Vučić obrazložio zašto nije išao na svečanost u BIA\nДушан Телесковић из Политике?\nА шта је Душану Аница Телесковић која константно пише дупеувлакчке текстове (у тој истој Политици) којима се диви Александру Вучићу?\n17.10.2017., 16:52 #3\ncovek zabranio odredjene medije a onda ne ide na svecanost jer ne mogu svi mediji da prisustvuju\njebbe lud zbunjenog\n17.10.2017., 17:01 #4\nViđi ti kur'ca u slamnatom šeširu...!?\nKao, kevće AV za prava sedme sile...\n17.10.2017., 17:05 #5\nAli je zato došao Bratislav Gašić dok Aleksandar utvrdi gde je zapelo\nBratislav Gašić je, na obeležavanju Dana Bezbednosno-informativne agencije, kao najveće pretnje izdvojio terorizam, separatizam, verski, etnički i ideološki ekstremizam, prikriveno delovanje stranog faktora i organizovani kriminal.\n"Svetski poredak koji je gotovo dotakao unipolarnost, ponovo traži ravnotežu između Istoka i Zapada. Rađaju se novi centri moći. Borba koja se vodi za dominaciju i resurse, prelama se i na našem prostoru, koji je kroz istoriju uvek bio turbulentan. Do sada smo se, kao služba, uspešno borili protiv svih bezbednosnih pretnji, od kojih bih ovom prilikom izdvojio one najveće – terorizam, separatizam, verski, etnički i ideološki ekstremizam, prikriveno delovanje stranog faktora i organizovani kriminal", objasnio je Gašić.\nPodsetio je da je ceo jedan vek i jedno punoletstvo od kako je 17. oktobra 1899. godine u Ministarstvu unutrašnjih dela Kraljevine Srbije formirano Odeljenje za poverljive policijske poslove.\nOd tada do danas, kako je istakao Gašić, mnogo toga se promenilo i mnogo toga smo preživeli, i kao narod, i kao država, i kao Služba koja je uvek delila i deliće sudbinu svoga naroda.\n"Naša odgovornost okrenuta je kako našim precima, tako i prema našim potomcima. Ali pođimo od odgovornosti koju imamo danas. Jačanje terorističkih struktura, nastalih kao eho vođenja hibridnih ratova, prevashodno uzrokovanih ekonomskom kolapsom čitavih regiona i verskom netrpeljivošću, sve više preti da neposredno ugrozi mir i bezbednost naših građana", ukazao je Gašić.\nRekao je da je razvoj informacionih tehnologija doprineo da radikalne ideologije lakše pronađu svoj put do mračnih umova pojedinaca koji su, bez kajanja spremni, da iz svojih poremećenih razloga izazovu strašne posledice, a sve to koristeći se sredstvima namenjenim za svakodnevnu upotrebu, što naš posao čini još zahtevnijim i težim.\n"Uspeli smo da obezbedimo našim građanima sigurnost i omogućili da mirno posećuju javna mesta i velika okupljanja, što mnogo veće i bogatije službe od naše, širom Evrope i sveta, nažalost, ne uspevaju", dodao je Gašić.\nUkazao je da je tokom proteklih meseci u Srbiji bilo niz visokorizičnih skupova koji su prošli u apsolutnom redu bez i jednog incidenta, što je upravo zasluga celog bezbednosnog sektora Republike Srbije.\n"Borba protiv ekstremizma i terorizma najbolje rezultate daje upravo kroz prevenciju, ali i kroz intenzivnu saradnju i koordinaciju unutar snaga bezbednosti naše države. Raduje me što mogu da istaknem da je saradnja sa Ministarstvom unutrašnjih poslova i Ministarstvom odbrane svakim danom sve bolja i ovom prilikom želim da im se najiskrenije zahvalim na podršci u toj borbi i radu na očuvanju bezbednosti naše domovine", naveo je Gašić.\nNaglasio je da uspešnost ove borbe doprinosi saradnja sa stranim partnerskim službama u okviru koje smo izgradili stabilnu poziciju pouzdanog partnera u pitanjima od zajedničkog interesa.\n"U budućnosti više pažnje moramo posvetiti pojavama i procesima koji tek nakon dužeg delovanja postaju neodbranjivo ugrožavajući, odnosno kako ih moderno promišljanje bezbednosti naziva - hibridnim pretnjama. Svakako moramo se još više angažovati na zaštiti naše ekonomske bezbednosti, kroz prikupljanje relevantnih informacija i borbu protiv korupcije i kriminalnog delovanja koje ugrožava ekonomske osnove našeg društva", najavio je Gašić.\nIstakao je da će izmene i dopune zakona koje će usvojiti Skupština Srbije, kao i planirana izmena unutrašnje organizacije, omogućiti BIA, da se drugačije organizuje, da se ubrza protok informacija kroz Agenciju, a time i izveštavanje najvišeg državnog rukovodstva o pojavama i događajima važnim za bezbednost i razvoj našeg društva i države, kako bi dostigli najzahtevniji savremeni standard – izveštavanje u realnom vremenu.\n"To se od nas očekuje – i mi smo spremni da taj zadatak uspešno ispunimo", poručio je direktor BIA.\nRekao je da od pripadnika BIA u u narednom periodu očekuje još veću posvećenost poslu, gvozdenu disciplinu i vidan doprinos svakog od nas, koji će zbirno podići rezultat rada Agencije u celini, a time i nivo bezbednosti Srbije i svih njenih građana.\n"Ne možemo birati okolnosti u kojima živimo, ali možemo uticati na njih. Zato naše poslove uvek obavljamo u skladu sa Ustavom i zakonom, profesionalno za dobrobit naše lepe Srbije. Ovom prilikom želim i da se posebno zahvalim predsedniku Srbije Aleksandru Vučiću, na nesebičnoj podršci Agenciji, jer je svojim odnosom prema Službi dao ogroman podsticaj njenom uspešnom radu i njenom jačanju", poručio je Gašić.\nPredsednik je, prema njegovim rečima, prepoznajući važnost rada Agencije dao svoj doprinos u pronalaženju modusa da se, u uslovima fiskalne konsolidacije, pripadnicima Bezbednosno-informativne agencije povećaju plate, da se poboljšaju uslovi rada, da se poveća broj ukupno zaposlenih u službi, te da se poveća budžet Agencije, a što će nesumnjivo podići rad agencije na još viši nivo.\nPrijemu povodom obeležavanja Dana BIA prisustvovali su predsednica Skupštine Srbije Maja Gojković, potpredsednik Vlade i ministar unutrašnjih poslova Nebojša Stefanović, ministri Aleksandar Vulin, Branislav Nedimović, Vanja Udovičić, Nela Kuburović, direktor kancelarije za KiM Marko Đurić i i druge zvanice iz političkog, društvenog i kulturnog života Srbije.\nBIA je danas, u svom sedištu, uz prisustvo visokih gostiju, obeležila 118. Dan bezbednosti i 15. godišnjicu Bezbednosno-informativne agencije.\nMinistar unutrašnjih poslova Nebojša Stefanović i direktor BIA Bratislav Gašić položili su vence na memorijalni zid posvećen stradalim pripadnicima BIA.\n"Srbija može da odgovori na svaku pretnju po bezbednost"\nIzaslanik predsednika Republike Srbije na proslavi Dana BIA, ministar unutrašnjih poslova Nebojša Stefanović, istakao je da više nema sumnje da Srbija može da odgovori na svaku pretnju po bezbednost države i njenih građana.\nStefanović je, na svečanosti u sedištu BIA, ukazao da se izazovi, kao i svet menjaju, tako da se menjaju i vrste kriminala, jer danas živimo u internet eri.\nPrema njegovim rečima, kriminalci ulažu više novca u nove metode i tehniku, pa mu je, kako je rekao, veoma drago što direktor BIA Bratislav Gašić želi da ulaže više u opremanje i modernizaciju Agencije.\n"Želim da znate da uvek u svom radu možete da se oslonite na svoju braću u MUP-u, zajedno sa Vojskom i Ministarstvom odbrane. Saradnja funkcioniše dobro i skladno i približavamo se momentu kada se odgovor na izazove daje u realnom vremenu, pa bez sumnje možemo da kažemo da Srbija može da odgovori na svaku pretnju", rekao je Stefanović.\nNaveo je da su bezbednosne službe spremne da štite zemlju.\nUkazao je da se često ne procenjuju pravilno težak posao ljudi u bezbednosnom sektoru.\n"Kao neko ko sistem posmatra sa čela MUP-a, znam koliko ljudi koji rade ovaj posao moraju da se odriču, trpe njihove porodice, samo da bi svaki građanin mogao da se oseća slobodno i bezbedno", podvukao je ministar.\nIstakao je da, kada se prođe hodnikom sedišta BIA i pogledaju imena ljudi kojih danas više nema, a bili su deo bezbednosnog sistema, koji su položili najvrednije što imaju – život, da bi mi bili mirni i vodili normale živote, znamo koliki dug imamo i koliko moramo više energije da uložimo da budemo dostojni toj njihovoj žrtvi.\n17.10.2017., 17:35 #6\n17.10.2017., 17:42 #7\n17.10.2017., 20:10 #8\nDakle "popravlja se i cak se i napreduje iz dana u dan , sve vise i vise u svakom pogleduuu ..." ...:\n"Očajan položaj novinara u Srbiji\nUdruženje novinara Srbije (UNS) i Nezavisno udruženje novinara Srbije (NUNS) pozvali su novinare i medijske radnike da na Svetski dan slobode medija, 3. maj, od 11.55 do 12 sati prekinu program u elektronskim medijima, kako bi se pridružili medjunarodnoj simboličnoj akciji "Pet minuta gromoglasne tišine" i upozorili javnost na nikad teži položaj novinarske profesije u Srbiji\nUčesnici današnje diskusije Spik ap održane u Nišu složili su se da je većina medija u Srbiji pod direktnom ili indirektnom kontrolom vlasti, a ekonomski položaj novinara očajan.\nUčestvujući u diskusiji koju su organizovali Filozofski fakultet i niški Medija i Reform centar, novinar nedeljnika NIN Vladan Marjanović kazao je da mediji koji nisu politički podobni imaju problem da obezbede marketinške prihode "jer državne ili paradržavne firme kod njih ne smeju da se oglašavaju"....


ZA JEDNOG SMEĆE, ZA DRUGOG ZLATO: Možete da prodajete go*na za 13 hiljada dolara godišnje! : Nadlanu.com\nZA JEDNOG SMEĆE, ZA DRUGOG ZLATO: Možete da prodajete go*na za 13 hiljada dolara godišnje!\nObjavljeno 4. feb 2015. / 23:20:09\nU duhu stare narodne izreke "Što je jednom đubre, drugome je zlato", ne profitabilna kompanija OpenBiome zapravo plaća za uzorke stolice u cilu proizvodnje fekalnih transplanata za lečenje ljudi koji pate od bakterije Clostridium difficile koja je veoma otporna na antibiotike.\nInfekcija ovom bakterijom izaziva ozbiljnu dijareju i samo u SAD svake godine zbog nje u bolnicu mora da ode 250.000 ljudi a čak 14.000 ne preživi.\nNajbolji tretman je fekalna transplantacija, i da ranije je bilo jednako odvratno koliko i zvuči. Ranije su doktori koristili invazivne nazogastrične cevi da upumpaju fekalnu materiju u pacijentov želudac. Danas se koriste zaleđene kapsule fekalne materije, koje se otapaju u telu i ispuštaju sadržaj u creva.\nZADRŽITE IH ZA SEBE: Osam stvari o vašoj vezi ne tiču se…\nNaravno kandidati moraju da ispunjavaju određene uslove, za početak donori bi morali da stanuju u blizini njihove laboratorije u Masačusetsu, budu u određenim godinama, imaju dobar indeks telesne težine i prođu zdravstvene testove.\nOva kompanija trenutno plaća 40 dolara po donaciji, plus bonus od 50$ za one koji doniraju 5 puta nedeljno što se prevodi na 13.000 dolara godišnje.


Specijalne tehnologije i sistemi – Industrial Refrigeration Care\nOblasti primene specijalnih tehnologija i sistema obuhvata procesne industrije u kojima hlađenje predstavlja glavni ili sporedni proces pri ostvarivanju neke proizvodnje ili aktivnosti: industrija mleka, industrija mesa, industrija smrznutog voća i povrća, proizvodnja pića i sokova, industrija alkoholnih pića (fermentacija i destilacija alkoholnih sirovina), hemijska i farmaceutska industrija, proizvodnja stočne hrane,….\nSa gledišta primene rashladne tehnike, posebno značajna je integracija toplotnih pumpi u tehničko-tehnološke linije u okviru vrlo raznovrsnih energetskih sistema.\nIdeja toplotne pumpe nije nova, zapravo još od samih početaka razvoja rashladne tehnike bilo jasno da se rashladne mašine sa manjim adaptacijama mogu koristiti i kao niskotemperaturske toplotne pumpe. Međutim, tek posle Prve naftne krize 1974. godine počinje nagli razvoj i širenje primene toplotnih pumpi za najraznovrsniju masovnu primenu, namenjenih prvenstveno potrebama grejanja. Pri tome, kao posebna pogodnost pokazala se mogućnost da se praktično sve rashladne mašine u klima uređajima mogu, u hladnim periodima, koristiti kao toplotne pumpe za grejanje.\nEkonomičnost primene toplotnih pumpi prvenstveno je uslovljena karakteristikama toplotnih izvora i ponora (sredina kojoj se predaje grejni efekat), posebno njihovim temperaturom i izdašnošću (koji često mogu da budu periodično, npr. sezonski promenljivi). Kao toplotni izvori mogu poslužiti atmosferski vazduh, nadzemne i podzemne vode kao i tlo na određenoj dubini, kao i „otpadna“ toplota koja se javlja kao neizbežni sporedni produkt praktično svih industrijskih procesa. Za postizanje zadovoljavajućeg efekta neohodno je da toplotna pumpa bude, u najvećoj meri, usaglašena sa karakterisikama izvora i ponora. Zato je neophodno da se, za složenije objekte u koje treba ugraditi toplotne pumpe, uradi analiza vremenske dinamike rashladnih i toplotnih potreba. Pri tome ova analiza mora da bude bazirana na karakteristikama samog objekta i njegovih energetskih potreba, kao i detaljnog poznavanja tehnologije procesa čija otpadna toplota treba da posluži kao toplotni izvor.


Rekonstrukcija mosta na magistralnom putu Niš-Priština počela je pre dva meseca, a do sada nije urađeno ni 20 odsto predviđenih radova.\nRadi se o jednom od najvećih mostova u Kuršumliji, koji je sagrađen 2000. godine, nakon što je stari srušen u NATO bombardovanju 1999. godine. Betonska ploča dužinom celog mosta je napukla, a na sredini su se formirale velike rupe.\nMilošević je rekao da je prolazak mostom bio veoma rizičan i da je rekonstrukcija bila nephodna. U međuvremenu, saobraćaj preko mosta je zaustavljen i preusmeren preko kuršumlijskog sela Krčmare i Pepeljevac.\n"Taj most je na magistralnom putu Niš - Priština i preko njega je bila velika frekvencija saobraćaja. Dnevno je prelazilo preko 600 šlepera i plus putnički automobili. Most je nekvalitetno urađen i zato je popustio i rekonstrukcija je bila neophodna", rekao je Milošević.\nRekonstrukciju je pre dva meseca počelo građevinsko preduzeće "Mostogradnja".\n"Po svemu sudeći, radovi će trajati do kraja godine. Radi se o velikom oštećenju tog mosta. Za to vreme, saobraćaj prema Kosovu će se odvijati preko sela Krčmare i Pepeljevac", rekao je Milošević.\nMeštani tih sela su pre mesec dana u više navrata organizovali proteste, zbog velike prašine koja se diže za šleperima. Blokirali su put kroz selo, ali su u međuvremenu obustavili protest.\nMost na Toplici se u Kuršumliji popularno zove "Mrkonjićev most", jer ga je u saobraćaj 2000. godine pustio direktor Direkcije za obnovu i izgradnju zemlje Milutin Mrkonjić.


PREDLOG ZAKONA O USLOVIMA ZA UPUĆIVANJE ZAPOSLENIH NA PRIVREMENI RAD U INOSTRANSTVO I NJIHOVOJ ZAŠTITI: POSLODAVAC NA PRIVREMENI RAD U INOSTRANSTVO MOżE DA UPUTI SAMO ZAPOSLENE NA NEODREđENO VREME. PREDLOżENE ODREDBE NE PRIMENJUJU SE U SLUčAJU UPUćIVANJA ZAPOSLENOG NA SLUżBENI PUT U INOSTRANSTVO U SKLADU SA ZAKONOM, POD USLOVOM DA PERIOD BORAVKA U INOSTRANSTVU NE PRELAZI 30 DANA U KONTINUITETU, ODNOSNO 90 DANA UKUPNO SA PREKIDIMA U TOKU KALENDARSKE GODINE\nU okviru Druge sednice Drugog redovnog zasedanja Narodne skupštine u 2015. godini poslanici raspravljaju o Predlogu zakona o uslovima za upućivanje zaposlenih na privremeni rad u inostranstvo i njihovoj zaštiti.\nObrazlažući Predlog zakona ministar za rad zapošljavanje, boračka i socijalna pitanja podsetio je da je od 1998. godine od kada je donet Zakon o zaštiti građana Savezne Republike Jugoslavije na radu u inostranstvu ("Sl. list SRJ", br. 24/98 i "Sl. glasnik RS", br. 101/2005 - dr. zakon i 36/2009 - dr. zakon) do danas veliki broj radnika iz Srbije odlazio da radi u inostranstvu.\nKako je naveo, problem je što se ne zna koliki je broj radnika koji odlaze na privremeni rad u inostranstvo, kao ni kroz koje tačno procedure prolaze kada odu tamo.\n"Mi trenutno ne znamo ni pod kojim uslovima odlaze, ne znamo kako izgledaju ugovori o radu koje potpisuju, njegova prava i obaveze i šta se dešava kad pređu granicu", precizirao je ministar.\nPredlogom zakona, navodi ministar, predviđena je mogućnost da se ustanovi ko upućuje radnika i kome je on upućen na rad. Radnike u inostranstvo ubuduće će moći da šalje registrovano preduzeće koje ima odgovarajuće licence, ali i poslodavcima će biti lakše, jer će papirologija biti smanjena.\nNovim zakonom, dodaje ministar, neće moći da se kontroliše stanje na samom gradilištu, jer se to može učiniti samo kroz bilateralne sporazume.\n"Sada ćemo moći da kontrolišemo onog ko je poslao radnika, kako se odnose prema njemu, da li se ugovorne obaveze koje su zaključene ovde u Srbiji poštuju, a kada budemo imali i bilateralne institute možemo da saznamo šta se tamo dešava", rekao je ministar ističući da Predlog zakona predviđa i kaznene odredbe.\nPredlogom zakona posebno je uređena zaštita maloletnih lica, time što se zabranjuje upućivanje zaposlenih mlađih od 18 godina na rad u inostranstvo, osim kada je Zakonom drugačije određeno, a zabranjeno je i ustupanje zaposlenih stranom licu kog koga je upućeno na rad ili nekom drugom stranom licu.\nPredlogom zakona je predviđeno da period upućivanja može da traje do 12 meseci sa mogućnošću produženja, ako Zakonom ili međunarodnim ugovorom nije drugačije određeno.


► Evropske akcije padaju usled nesigurnosti u Italiji, nafta opet pojeftinila\n29.05.2018 Hong Kong\nCene na berzanskom tržištu Evrope su pale u ponedeljak posle malih dobitaka u Aziji, jer su investitori oklevali zbog političke nesigurnosti u Italiji, dok je nafta ponovo pojeftinila usred očekivanja o povećanju proizvodnje.\nBerze zbog praznika ne rade u SAD i Velikoj Britaniji.Francuski CAC 40 pao je za 0,6 odsto, na 5.508,93, a nemački DAKS je pao za 0,6 odsto, na 12.863,46. Italijanski benčmark FTSE MIB počeo je rastom, ali je krenuo naniže da bi se zatvorio sa 2,1 odsto minusa, na 21.932,69.\nEvro je bio nestabilan, dotičući šestomesečni nizak nivo, pošto je italijanski predsednik stavio veto na evroskeptika kandidata za ministra ekonomije kojeg su predložili lideri dve populističke stranke koji pokušavaju da formiraju vladu. Predsednik Serđo Matarela je u nedelju izjavio da odbija da imenuje Paola Savonea čija bi politika mogla da uznemiri ionako nervozno tržište i dodatno naduva kreditno opterećenje zemlje. Umesto njega, pozvao je ekonomistu Karla Kotarelija da vodi zemlju do novih izbora. Izbegavajući populističku vladu koja je zabrinula investitore, taj potez znači više političke neizvesnosti. Evro je sa 1,1652 dolara u petak pao na 1,1627 dolara.\nANALIZA: "Euro je u poslednje vreme išao teško, što je reflektovalo poplavu negativnih vesti. Počelo je s gubitkom podataka, a sada su politički rizici ubrizgali nov rizik. Još verujemo da Italija ne predstavlja sistemski rizik za jedinstvenu valutu", izjavio je Mark Mekormik, šef sektora za devizno tržište Severne Amerike u TD Sekjuritis.\nNajnoviji preokret predsednika Donalda Trampa o sastanku s liderom Severne Koreje Kim Džong Unom i nenajavljeni sastanak južnokorejskog predsednika Muna Džae-ina s Kimom u subotu, ojačali su strahovanja od nuklearne krize na Korejskom poluostrvu. Tramp tvrdi da je američki tim u Severnoj Koreji da bi napravio aranžman za planirani samit 12. juna u Singapuru, dok je nekoliko dana ranije rekao da se SAD povlačie s tog sastanka. U međuvremenu, Mun je otkrio detalje o svom iznenadnom sastanku s Kimom u pograničnom selu Panmundžom, rekavši da je Kim odlučan da se sastane s Trampom i da je za "potpunu denuklearizaciju Korejskog poluostrva".\nFjučersi nafte se i dalje spuštaju pošto su u petak pretrpeli teške gubitke, oštetećeni izveštajima da će zemlje OPEK-a i Rusija uskoro početi da pumpaju više nafte. Referentna američka sirova nafta je u padu od 1,45 dolara za barel, ili 1,7 odsto, na 66,43 dolara u elektronskoj trgovini na Njujorškoj trgovačkoj berzi. U petak je izgubila 2,83 dolara ili 4,0 odsto. Zemlje proizvođači nafte su smanjile proizvodnju na početku 2017. godine posle velikog povećanja ponude i dogovorile se prošle godine da produže smanjenje do kraja 2018. godine, ali, po izveštajima prošle nedelje, mogle bi se složiti da u junu počnu da povećavaju proizvodnju.


Ostale vesti, 16.08.2010, 00:36 AM\nOko stotinak ljudi okupilo se u subotu ispred sedišta kompanije Google u Kaliforniji, protestvujući protiv kontroverznog predloga o izmeni načina na koji se tretiraju podaci na internetu.\nNaime, predlog kompanija Google i Verizon podrazumeva različiti tretman fiksnih linijskih servisa u odnosu na wireless i izvesne specijalizovane sadržaje. To bi omogućilo internet provajderima davanje prioriteta određenom internet saobraćaju.\nProtestanti smatraju da je plan kompanije Google da uništi upravo ono od čega je profitirala - besplatni i otvoreni internet. Internet 21. veka kompanije Google i Verizon vide kao podeljen, sa bržim kanalom za premium sadržaj, što znači da će oni koji budu platili biti u prednosti.\nKritičari predloga smatraju da bi ovo narušilo princip internet neutralnosti, po kome se svi podaci na internetu tretiraju podjednako tako da nema privilegovanih ili diskriminisanih.\nGoogle i Verzion su ovaj dogovor, koji je obelodanjen prethodne nedelje, napravili pošto je FCC (Federal Communications Commission) okončala razgovore vođene iza zatvorenih vrata sa provajderima i internet kompanijama kako bi se pronašao konsenzus oko principa internet neutralnosti. Ovo je usledilo nakon što su vlasti dovele u pitanje odluku suda koji se proglasio nenadležnim za kažnjavanje kompanije Comcast zbog usporavanja internet saobraćaja.


Fiskalni savet: Uređenjem države protiv emigracije mladih - NOVA portal\nBiznis Autor:Nova 28. Feb. 202011:49\nPostoje efikasne mere za smanjenje iseljavanja mladih, ali se za sada u javnosti pominju samo parcijalna, skupa i neproverena rešenja, upozorava Fiskalni savet Srbije.\nIstraživanje Fiskalnog saveta pokazalo je da će emigracija mladog i kvalifikovanog stanovništva Srbije dodatno da poraste u narednih pet godina za 20-30 odsto, čak i uz relativno visok rast BDP-a od četiri odsto.\n“Emigracije ne mogu da se zaustave, ali bi mogle da se smanje u odnosu na njihov sadašnji nivo ukoliko Vlada preduzme efikasne i sveobuhvatne mere zasnovane na utemeljenim analizama”, poručio je Fiskalni savet Srbije u najnovijoj analizi.\n“Ukoliko Srbija u narednim godinama dostigne institucionalne standarde koji su uobičajeni u CIE, trend rasta emigracija bi se preokrenuo i smanjio za 10 do15 odsto u odnosu na sadašnji nivo. Povećanje zarada, uključujući čak i hipotetičko povećanje prosečne zarade na 900 evra do kraja 2025, neće preokrenuti rastući trend emigracija iz Srbije”, zaključio je Fiskalni savet.\nStav Fiskalnog saveta je da su ubedljivo najefikasnije mere unapređenje kvaliteta institucija (suzbijanje korupcije, poboljšanje vladavine prava) i poboljšanje kvaliteta javnih usluga (reforme zdravstva, školstva…) i da one mogu u narednih pet godina da preokrenu rastući trend emigracija mlade i kvalifikovane radne snage iz Srbije u Zapadnu Evropu.\n“U javnosti se, međutim, za sada pominju samo parcijalna, skupa i neproverena rešenja, koja će, samim tim, najverovatnije biti neefikasna”, zaključio je Fiskalni savet u radnom papiru koji je pripremio za predstojeći Kopaonik Biznis forum.


Naslovna/Privreda/Tramp uvodi carine na kinesku robu\nAmerički predsjednik Donald Tramp izjavio je da će od 1. septembra uvesti dodatne carine od deset odsto na kinesku robu u vrijednosti od 300 milijardi dolara.\n“Trgovinski razgovori se nastavljaju i 1. septembra ćemo uvesti male dodatne carine od deset odsto na preostalu robu iz Kine u vrijednosti od 300 milijardi dolara. Tu ne spada roba u vrijednosti od 250 milijardi dolara na koju je već uvedena carina od 25 odsto “, naveo je Tramp u poruci objavljenoj na društvenoj mreži “Tviter”.\nU nizu poruka, Tramp je, takođe, kritikovao Kinu jer nije ispunila obećanje da će kupovati više američkih poljoprivrednih proizvoda. Tramp je kritikovao i kineskog predsjednika Si Đinpinga jer nije učinio više da spriječi prodaju sintetičkog opijata fentanila.


Amerika reagovala na izjavu Hašima Tačija | BL Portal\nSjedinjene Države podržavaju punu primjenu svih obaveza preuzetih u skladu s Briselskim sporazumom, poručili su iz Ambasade SAD u Beogradu.\nTa poruka uslijedila je nakon što je predsjednik privremenih institucija u Prištini Hašim Tači juče izjavio da neće dozvoliti formiranje ZSO, jer bi to „značilo formiranje Republike Srpske na Kosovu“.\n„Tačno je da sam se ranije saglasio sa formiranjem Zajednice srpskih opština, ali okolnosti su se promijenile i ne možemo to da dozvolimo u zamjenu za viznu liberalizaciju“, rekao je Tači, dodajući da takse na proizvode iz Srbije i BiH moraju da ostanu na snazi.\nPredsjednik Srbije Aleksandar Vučić istakao je da je apsolutno šokiran činjenicom da EU nije reagovala na izjavu Hašima Tačija da Priština neće sprovoditi u djelo ono što je potpisala u Briselu, to jest da neće formirati Zajednicu srpskih opština.\nVučić: Ako ne bude reakcije EU za ZSO, znamo šta nam je činiti https://t.co/niuon5WpTw


Od utorka, stanovnici Oklanda moći će da kupuju hranu u restoranima za poneti, a neka radna mesta ponovo će se otvoriti, dok će većina ljudi i dalje morati da živi i radi od kuće, a škole će ostati zatvorene.\nKako navodi agencija AP, Okland je bio u najstrožem obliku zatvaranja nešto više od mesec dana, što je najduži period zaključavanja od početka pandemije korona virusa.\nNovi Zeland je zauzeo neobičan pristup nulte tolerancije u borbi protiv virusa, te je pokušao u potpunosti da eliminiše izbijanje delta soja.\nMeđutim, kako se navodi, epidemija se pokazala tvrdoglavom, pa je grad Okland svakodnevno prijavljivao oko 20 novih lokalnih slučajeva zaraze.\nEpidemija se proširila i izvan Oklanda nakon što je zaraženi zatvorenik prebačen u svoju kuću u malom ruralnom gradu.\nPremijerka Novog Zelanda DŽasinda Ardern uverena je da zaključavanje funkcioniše kao mera borbe protiv virusa, te da nema rasprostranjenog neotkrivenog prenosa virusa.


Prevodilac srpsko rumunski onlajn\nBesplatan onlajn prevod sa srpskog na rumunski\nPrevodilac srpsko rumunski\nBesplatan srpsko-rumunski prevodilac za prevođenje pojedinačnih reči, fraza i kratkih tekstova. Za prevođenje sa srpskog na rumunski, unesite tekst u polje iznad. Vaš tekst će biti kopiran u polje ispod, nakon čega treba da pritisnete dugme „Prevedi” i tekst će biti preveden.\nAlternativni onlajn prevodilac sa srpskog na rumunski\nSrpsko-rumunski onlajn prevodilac pomoći će vam da prevedete pojedinačne reči, fraze, rečenice i kratke tekstove. Ovaj prevodilac sa srpskog na rumunski ne prevodi više od 1.000 znakova po prevodu.


Ko je odgovoran za nepropisnu gradnju u Novom Sadu? | Autonomija\nKo je odgovoran za nepropisnu gradnju u Novom Sadu?\nVećina novijih zgrada građena suprotno pravilniku\nNovosadski arhitekta Stevan Rodić ocenio je danas da odgovornost za kršenje propisa prilikom gradnje pripada Javnom preduzeću Urbanizam.\nRodić je u izjavi za RTV rekao da nije čuo da je do sada neko odgovarao za nepropisnu gradnju.\n„Naša praksa pokazuje da se to poslednjih godina slabo poštuje, za šta su primer delovi Grbavice, naselja koja niču u jednoj gustoj urbanoj strukturi, za razliku od Limana koji je planiran davnih 50-ih i 60-ih godina, kada se struka mnogo više poštovala“, kazao je arhitekta iz Novog Sada.\nKako je prenela RTV, manjak parking mesta godinama predstavlja problem Novosađanima, naročito stanovnicima naselja u kojima su zgrade novijeg datuma. Posledice nepropisne gradnje, sa nedovoljno obezbeđenog prostora za parkiranje, snose jedino stanari tih zgrada.\nVećina novijih zgrada u naseljima kao što su Nova Detelinara i Grbavica, dodaje se, građena je suprotno pravilniku koji je utvrđen na osnovu Zakona o planiranju i izgradnji. Njime je propisano da vlasnici stambenih objekata, svih vrsta, moraju obezbediti prostor za parkiranje vozila na sopstvenoj građevinskoj parceli, izvan površine javnog puta i to – jedno parking ili garažno mesto na jedan stan.\nRTV je prenela i da od nadležnih iz novosadskog Zavoda za urbanizam za sada nisu uspeli da saznaju da li je odgovornost zaista njihova i zbog čega je dozvoljeno da za kršenje zakona i propisa u gradnji posledice snose jedino stanari tih zgrada.


OKK Beograd dočekuje Metalac\nEkipa OKK Beograda će u nedelju na svom parketu odmeriti snage sa ekipom valjevskog Metalca u okviru 15. kola aktuelne sezone Košarkaške lige Srbije. Utakmicama 15. kola nastavlja se takmičenje u okviru Košarkaške lige Srbije u sezoni 2020/21. Protivnik ekipe OKK Beograda u ovoj rundi biće ekipa Metalca. Meč u hali 'Mega Factory' igra se u nedelju 27. decembra 2020. godine, sa početkom u 19:00 časova.\nOčekujem tešku utakmicu, ali verujem da smo u dobrom ritmu i da možemo do trijumfa. Ekipa Metalca je mlada ekipa, koja ima dimenzije i sigurno ne dolazi u Beograd da se tek tako preda. Moramo da nametnemo naš ritam koji nam donosi rezultat. Veoma je važno da pobedom završimo 2020. godinu Izvor OKK Beograd #KLSRB


Evropska centralna banka najavila je preduzimanje novih mjera za okončanje finansijske krize u eurozoni. Predsjednik te finansijske institucije Mario Dragi kazao je da je centralna banka spremna da kupi obveznice zaduženih država, što bi moglo da smanji visoke troškove zaduživanja Španije i Italije. Dragi nije govorio o roku za kupovinu ili o količini, ali je istakao da će biti dovoljno velika da stabilizuje finansije u eurozoni. Nedelju dana nakon što je obećao da će uraditi sve što je potrebno da bi spasio euro, mnogi su predviđali ključan dan za predsjednika Evropske centralne banke Marija Dragija. Nakon snažnog pritiska investitora i evropskih lidera, Dragi je zadržao ključnu kamatnu stopu na rekordno niskom nivou od 0, 75 odsto. Najavio je i da će narednih nedelja biti predstavljene nove mjere.\n"Spasavanje eura stvarno nije obaveza Evropske centralne banke, već političara. Njemačka i druge ključne zemlje bi trebalo da pojačaju napore i postignu napredak kada je riječ o opcijama za objedinjavanje duga koje mogu da omoguće perifernim zemljama da prikupe novac na tržištu i dovoljno sredstava da izbjegnu napuštanje eura.” Nakon Dragijeve konferencije za novinare, na evropskim tržištima su izgubljeni prethodni dobici, dok su porasli prinosi na italijanske i španske obveznice. Analitičar Majk Ingram bio je podjednako razočaran.


N1info\t12.07.2017 18:30\nBivši ministar za zaštitu životne sredine Oliver Dulić proglašen je krivim pred Specijalnim sudom u Beogradu za zloupotrebu položaja i njemu je izrečena kazna od tri godine i šest meseci zatvora.\nPored Dulića, krivim su proglašeni i njegov zamenik Nebojša Janjić koji je osuđen na tri godine zatvora i direktor "Puteva Srbije" Zoran Drobnjak koji je osuđen na godinu dana zatvora.\nU pitanju su nepravosnažne presude i svi optuženi imaju pravo žalbe.\nDuliću i Janjiću je izrečena zabrana rada na javnoj funkciji od pet godina, dok je Drobnjaku zabranjeno da bude na funkciji tri godine.\nBivši ministar Oliver Dulić je, kako se navodilo u optužnici, usmeno je naredio svom pomoćniku Nebojši Janjiću da izda lokacijske i građevinske dozvole, iako "Nuba invest" nije imala neophodnu dokumentaciju.\nTužilac je dodao da je Janjić poslušao Dulićev nalog, a da je Drobnjak izdao sporne dozvole 18. septembra 2009. godine.\nMandić je kazao da je takvoj odluci prethodio sastanak u Ministarstvu u julu 2009. godine, kome je pored Janjića i Drobnjaka prisustvovao i pravni zastupnik "Nuba investa".\nIzdavanjem dozvola omogućeno je "Nubi" da pristupi izgradnji optičke mreže kablova na državnim putevima kojima upravljaju "Putevi Srbije" i to na najvažnijim koridorima od Beograda do granice sa Hrvatskom, Mađarskom, Rumunijom, Bugarskom i Makedonijom.\nNa taj način su izvršili produženo krivično delo zloupotreba službenog položaja za koje je zaprećena kazna od dve do 12 godina zatvora.\nTime je “Nubi” omogućeno ostvarenje profita više od osam miliona dinara. “Nuba” je stekla dominaciju nad javnim putevima, eksloataciju i povlašćeni položaj u odnosu na druge zainteresovane investitore.\nIstraga protiv Dulića i ostalih pokrenuta je u septembru 2012. godine a sudjenje je počelo u junu 2015. Tokom procesa, okrivljeni su se izjašnjavali da nisu krivi.\nDulić: Tehničke stvari, ne milioni na Sejšelima\nDulić je rekao da je očekivao oslobađajuću presudu.\nU postupku je dokazano da je reč o tehničkim stvarima, a ne o milionima na Sejšelima, kazao je on i dodao da će se žaliti.\nRok za žalbu je 30 dana. Dulić je rekao da se nada da će biti oslobođen, ako "ne pred sudovima u Srbiji, onda će o tome odlučivati sudovi u inostranstvu".\nDS: Presuda politički motivisana\nDemokratska stranka ocenila je da je presuda bivšem ministru Oliveru Duliću politički motivisana i da joj je prethodila petogodišnja hajka u tabloidima.\n"Presuda koja je doneta bivšem ministru, predsedniku Narodne skupštine i funkcioneru DS danas je samo objavljena, a pre pet godina je kroz režimske tabloide doneta, i sve vreme se iznova donosi", navela je DS.\nTa stranka je saopštila i da "javnost jeste očekivala ovaj ishod zato što je Dulić pet godina satanizovan i više puta već osudjen bez sudjenja, u nameri da se unište glavni politički protivnici ovog režima".\n"Danas se svi koji su učestvovali u obnovi i modernizaciji ove zemlje do 2012. sistematski kriminalizuju i neprestano kleveću u želji da se zemlja vrati u vreme "blagostanja" '90-tih godina", navodi DS.\nOcenjuje se i da je "Srbija danas zemlja u kojoj ne postoje optužnice za afere 'helikopter', Savamalu, ili za katastrofalne propuste državnih službenika za vreme poplava u Obrenovcu".\nTa stranka ukazala je da "zato postoje svakodnevni pritisci i napadi na opoziciju, a najduže i najjače" na DS, kao jedinu opasnost za režim.


Apple TV startuje ovog leta Apple TV startuje ovog leta – Personal magazin\nApple će ovog leta početi proizvodnju svog TV seta sa internet vezom. Proizvodnja će početi u maju ili junu, a analitičari već nagovaštavaju da su se “specijalne komponente” već počele…\nApple će ovog leta početi proizvodnju svog TV seta sa internet vezom. Proizvodnja će početi u maju ili junu, a analitičari već nagovaštavaju da su se “specijalne komponente” već počele dopremati u Apple.\nAnalitičari smatraju da će u prvoj fazi biti proizvedeno između 2 i 5 miliona uređaja, ali se Apple navodno sprema na još ambiciozniji uređaj, a to je iTV. Prošle nedelje kompanija je predstavila poboljšanu verziju Appleovog TV-a koji omogućava korisnicima da gledaju HD TV i filmove putem iTunesa i Clouda.\nPredstavljen je i redizajnirani interfejs za Apple TV, a to je uvod za revolucionarnu pretplatničku TV platformu. Korisnici Appleovog TV seta sa internet konekcijom će moći da preuzimaju samo one TV kanale i sadržaje koje oni žele. Prema procenama, proizvodnja će početi za nekoliko meseci.\nApple TV startuje ovog leta was last modified: March 15th, 2012 by Redakcija\nApple iTVApple TViTV


Amerika, 01 decembar 2018\nsubota 1 decembar 2018\nMichael Cohen, bivši Trumpov advokat, izjasnio se krivim po novoj tački optužnice kojom se tereti da je lagao Kongresu o projektu kompleska nekretnina kompanije Trump u Moskvi.\nTrump otkazao susret sa Putinom na samitu G20\nPredsjednik Trump otkazao je sastanak sa ruskim predsjednikom Vladimirom Putinom koji je trebalo da se održi na predstojećem samitu Grupe 20 industrijalizovanih zemalja u Argentini.\nTrump zbog zida zaustavlja rad vlade?\nPredsjednik Donald Trump izjavio je da nema ništa protiv da djelimično zaustavi rad vlade sljedeće nedjelje ako ne budu odobrena dodatna sredstva za izgradnju zida duž američko-meksičke granice koji bi spriječio migrante iz centralno-američkih zemalja da uđu u zemlju.\nSjedinjene Države će nastavati sa podrškojm ukrajinskom teritorijalnom integritetu, saopšteno je State Departmenta.\nSAD: Optužnice protiv dva iranska hakera\nHakeri su i dalje na slobodi, te su sada na FBI listi traženih.\nRS: Od karcinona prostate godišnje oboli između 250 i 350 muškaraca starijih od 65 godina\nKarcinomi prostate i testisa su najčešći tumori kod muškaraca ali je stepen izliječenja značajan ukoliko se ova maligna oboljenja otkriju na vrijeme. Poručuju ovo stručnjaci, povodom mjeseca borbe protiv ove bolesti, koja će posljednjih dana novembra u Banjaluci biti obilježena nizom aktivnosti.\nPompeo: Nema dokaza da je Mohamed bin Salman naredio Khashoggijevo ubistvo\nAmerički državni sekretar Mike Pompeo rekao je u srijedu da, na osnovu obavještajnih podataka koje je vidio, nema direktnih dokaza koji saudijskog prijestolonasljednika Mohameda bin Salmana povezuju sa ubistvom novinara Jamala Khashoggija u saudijskom konzulatu u Turskoj.\nAmerička privreda porasla 3,5 odsto u trećem kvartalu\nAmerička privredna aktivnost porasla je 3,5 odsto na godišnjem nivou u trećem kvartalu, podstaknuta jačim poslovnim investicijama koje su nadoknadile slabiju potrošnju za račun domaćinstava, saopštilo je danas američko Ministarstvo trgovine.\nSavjetnik za nacionalnu sigurnost SAD, svoju poruku izbacio je na Twitteru, nakon razgovora sa kosovskim predsjednikom u Bijeloj kući.


Fico i Davis: Brexit ne smije da podstakne druge zemlje EU\nBritanski ministar za brexit David Davis i slovački premijer Robert Fico ocenili su u petak u Bratislavi da odlazak Velike Britanije iz Evropske unije koji će, kako je rekao britanski ministar, početi prema planu do kraja marta, ne sme nikako da podstakne "exite" drugih članica.\n"Uložićemo maksimalne napore da pregovori o brexitu budu uspješni za obije strane i da eliminišemo prijetnje da će u drugim članicama biti ohrabrene snage koje žele izlazak iz EU. Smatramo da EU kao projekt mora da uspije, to je u našem vlastitom interesu. Moramo, recimo, da sarađujemo u oblasti borbe protiv terorizma", kazao je Davis na zajedničkoj konferenciji za novinare nakon razgovora sa Ficom, prenosi agencija Beta.\nSlovački premijer naglasio je da Slovačka poštuje odluku Velike Britanije da ode ali da žali zbog nje.\n"Slovačka želi da ostane u EU zato što zaista vjeruje u taj projekt. Slovačkoj je izuzetno stalo do toga da pregovori Velike Britanije i EU ne završe tako da Britanci izvuku samo koristi a EU samo štetu. Zato što bi to moglo da podstakne ljude u drugim zemljama da organizuju slične referendume", rekao je Fico.\nDavis je kao fame uobičajene u medijskom prostoru svake zemlje, označio nezvanične informacije iz britanske štampe da će Britanija čim počnu pregovori o brexitu onemogućiti slobodno doseljavanje novim imigrantima iz ostalih članica EU.\n"Mi ne želimo da naši građani koji su već u Velikoj Britaniji budu na bilo koji način oštećeni zbog brexita. Ministar Davis je kazao da će se prema onim slovačkim državljanima koji već jesu u njoj Velika Britanija ponijeti velikodušno. To može svašta da znači jer se đavo uvijek krije u detaljima. Zato ćemo pratiti kako će se ostvarivati ta velikodušnost", kazao je Fico.\nBritanski ministar je objasnio da "velikodušnost" znači da Velika Britanija želi da njene građane u drugim članicama EU tretiraju isto tako i da imaju ista prava kao i Evropljani iz drugih članica koji su u Velikoj Britaniji.


Villager kružna testera VTS 1805 cena, cene Srbija, prodaja Beograd Novi Sad Niš\nVillager kružna testera VTS 1805 cene\nVILLAGER kružna testera VTS 1805, 041693,... specifikacija\nVILLAGER kružna testera VTS 1805, 041693\nWomax stona potezna testera W-KGSZ 2000-255\nEPonuda nije internet prodavnica već Vam omogućava da brzo i lako nađete Villager kružna testera VTS 1805 po najjeftinijoj ceni. Naš cilj je da kupci budu što bolje informisani o ponudi Villager kružna testera VTS 1805 na tržištu Srbije. Vrlo lako nalazite željeni proizvod za kategoriju Stone kružne testere cene, ne morate da lutate od sajta do sajta za Villager Stone kružne testere, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Villager kružna testera VTS 1805 sa PRODAVCEM. EPonuda ne može da garantuje potpunu tačnost specifikacije i slika za Villager kružna testera VTS 1805. Pre kupovine, podatke za Villager kružna testera VTS 1805 proverite na sajtu PROIZVOĐAČA.


Osmani: Kosovo će učestvovati u dijalogu samo zbog priznanja\nPolitika Autor:Fonet09. jun. 202119:46\nPredsednica Kosova Vjosa Osmani izjavila je danas da će Kosovo učestvovati u dijalogu sa Srbijom samo zbog postizanja sporazuma i obostranog priznanja, prenosi Ekonomija onlajn.\nOsmani, koja je učestovala u onlajn diskusiji koju je organizovao Atlantski savet, je navela da bi Srbija, pored uzajamnog priznavanja, trebalo da otvori i svoje arhive za povratak nestalih.\n„Kosovo je spremno da ide na razgovore radi postizanja međusobnog sporazuma koji se fokusira na uzajamno priznavanje između Kosova i Srbije. Mislim da će to zavisiti od toga kako će se Srbija ponašati u dijalogu i šta zaista misli o svom članstvu u EU – pošto vojno i ekonomski sarađuje sa Rusijom“, izjavila je Osmani.\n„Ako se Srbija ne izvini, Kurti da otkaže sastanak Vučiću“\nNova runda dijaloga Beograda i Prištine 15. juna\nPetković: Međusobno priznanje nije tema dijaloga u Briselu\nKao predsednik Kosova, mislim da se multietničke vrednosti primenjuju u svim sferama u zemlji i ponosna sam na to. Vreme je da Srbija odluči šta želi. Kosovo je uvek pokazalo konstruktivnost i pružili smo ruku saradnje, rekla je Osmani.\nOna je istakla da je Kosovo spremno da sedne za pregovarački sto, iako se Srbija nikada nije izvinila.\n„Oduvek smo bili dobri susedi“, rekla je Osmani.\nOna je ukazala da je članstvo Kosova u Interpolu i NATO jedan od najvažnijih prioriteta u borbi protiv organizovanog kriminala koji prevazilazi lokalne okvire.\n„KBS, naša vojska, postaje mnogo profesionalnija uz podršku NATO i potpuno u skladu sa NATO standardima. KBS je nedavno učestvovao u NATO vežbi „ Branilac Evrope 21 “, podsetila je Osmani, prenosi Kosovo onlajn.


Faktor | Vučić kupuje od Kine tri moćna raketna sistema FK-3\nVučić: Molio kineskog predsjednika za tri diviziona moćnog PVO sistema\nVučić kupuje od Kine tri moćna raketna sistema FK-3\n15.11.2018. / 11:07\nPredsjednik Srbije Aleksandar Vučić tražio je od kineskog predsednika Xi Jinpinga tri raketna sistema FK-3, a o detaljima u vezi sa nabavkom treba da se dogovore tokom posjete Xija Srbiji sljedeće godine, piše "Blic"\nKako kaže izvor "Blica", Vučić je molio Xija za tri diviziona moćnog PVO sistema.\n- Vučić je tražio tri sistema FK-3 za cijenu od 200 miliona dolara. Jedan košta 100 miliona, ali bismo u slučaju da Kina pristane, praktično dobili tri sistema koliko koštaju dva - otkrio je izvor "Blica" iz vojnog vrha.\n- Za odbranu Beograda dovoljan je jedan raketni sistem, dok bi tri do pet moglo da pokrije teritoriju cijele Srbije - kaže isti sagovornik.\nZvanične reakcije s kineske strane još nije bilo, ali se očekuje da Vučić i Xi o tome razgovaraju naredne godine. Kineski predsjednik pet puta godišnje napušta Kinu, a u njegovoj agendi za 2019. godinu naći će se Srbija.\n- Tokom te posjete trebalo bi da bude riječi i o detaljima ovog posla - navodi izvor "Blica".\nTokom održavanja vojne vježbe "Vijek pobjednika", predsjednik Srbije spomenuo je nabavku moćnog naoružanja.\n- Kada bih rekao koje oružje smo naručili, uveli bi nam sankcije - izjavio je Vučić.\nKineski sistem zapravo nosi oznaku HQ-22, dok se oni za izvoz nazivaju FK-3. U pitanju je sistem proizveden 2014, razvijen na starijoj platformi HQ-12. FK-3 je PVO sistem srednjeg dometa, ima kapacitet da obori borbene avione treće generacije, krstareće rakete, borbene helikoptere i bespilotne letelice. Izvozna verzija, koju dobija Srbija, slabija je od one za kinesku vojsku, ali i dalje vrlo respektabilna: efikasno uništavanje meta po daljini do 100 km i visini od 50 m do 27 km, montira se na šasiju kamiona marke "Shaanxi", ispaljuje 12 raketa na šest meta istovremeno, posjeduje radar za praćenje i presretanje meta, posjeduje radiokomandu i poluaktivno vođenje.\nPostoji mogućnost da Srbija uz FK-3 dobije i nekoliko "wing-loong" bespilotnih letjelica koje lete brzinom od 370 km na sat i mogu da služe i kao dronovi-bombarderi.\nOva verzija kineskog PVO sistema ne može da se mjeri sa S-400 ili američkim "Patriotom", ali i te kako može da zaštiti ciljeve. U pitanju je vjerna kopija ruskog PVO sistema S-300.\nZa sada niko nije kupio baš FK-3, koji želi Srbija, ali se slični modeli izvoze u Maleziju, Myanmar, Uzbekistan, Tajland i Turkmenistan.\nAleksandar Vučićraketni sistem FK-3Kina\nMože na slobodu\nTodoriću oko dva miliona maraka kaucije, zabrana napuštanja Zagreba


source.ba | Nove mjere u RS-u: Maske na otvorenom, nema muzike uživo, zabrana okupljanja...\nRepublički štab za vanredne situacije RS, kako bi se zaustavio trend loše epidemiološke situacije, uveo je mjeru obaveze nošenja zaštitne maske na otvorenom, rekao je ministar zdravlja i socijalne zaštite Alen Šeranić.\nRepublički štab za vanredne situacije odlučio je danas da je nošenje zaštitne maske na otvorenom obavezno, osim za djecu mlađu od sedam godina, lica sa posebnim potrebama koja ne mogu sama da skinu masku i za vrijeme sportskih aktivnosti. Ova mjera je uvedena s ciljem zaštite zdravlja građana, kao i ekonomske situacije u Republici Srpskoj.\nŠeranić je kazao da se do 16. novembra zabranjuje okupljanje više od 10 osoba.\n"Ovdje se misli na privatna okupljanja, odnosno organizaciju rođendana, svadbi, krštenja".\nTakođer se na području Republike Srpske zabranjuje muzika uživo u ugostiteljskim objektima.\nTakođer je donesena preporuka da se gdje je moguće ponovo uspostavi rad od kuće.


Art magazin - Plakat - Umbria Jazz Festival\nVeć iole pažljivijim posmatranjem predstavljenog može da se primeti i primenjena likovna tehnika: ulje na platnu, kolaž, litografija, kompjuterska obrada itd. Očigledno je da je svaki plakat nastao kao nezavisno likovno delo i to bez pritiska prema autoru da poštuje "zadatu temu".\nSam plakat, kao jedan od osnovnih dizajnerskih proizvoda čak i danas, u vreme moći digitalnih medija i interneta, ostao je neprevaziđen kao sredstvo komunikacije. Svakako da mu to i jeste glavni zadatak ali ovog puta nas interesuje njegov vizuelno - likovni deo. Izbor plakata sa Umbria Jazz festivala, koji su sačinili u Fondaciji Umbria Jazz, kao jednog od pratećih programa Novosadskog Jazz festivala 2006, doneo je ne malo iznenađenje kada se radi o plakatu uopšte. Konceptni i konačni pristup razrešavanju problematike, koju sa sobom nosi plakat, izveden je strogim i isključivo likovnim pristupom karakterističnim za termine istorije umetnosti kao što su ruska avangarda, moderna ili postmoderna.\nIdeje Maljeviča i Kandinskog, engleskog i američkog pop - arta, Miroa, Grosa, kolaža, dripinga, postmodernih postupaka nastalih upravo nad tim istim proizvodom tj. grebanje nalsaga plakata na zidovima ali i upotreba najsavremenijih mogućnosti prilikom stvaranja likovnog rešenja (kompjuter, pre svega) kao nosioca osnovne informacije plakata predstavljaju pravo osveženje. Imajući u vidu da je kod nas plakat skoro neprikosnoveno dizajnerski proizvod (u uobičajenom smislu značenja reči "dizajn") ovakav pristup predstavlja koliko neočekivan tako i izuzetno prijatan prizor.\nVeć iole pažljivijim posmatranjem predstavljenog može da se primeti i primenjena likovna tehnika: ulje na platnu, kolaž, litografija, kompjuterska obrada itd. Očigledno je da je svaki plakat Umbria Jazz festivala nastao prvo kao nezavisno i klasično izvedeno likovno delo i to bez pritiska prema autoru da poštuje "zadatu temu". Otuda i ne treba da iznenađuje da plakati koji su izloženi u holu zgrade Srpskog narodnog pozorišta, gde se i održava Novosadski Jazz festival 2006, bude u posmatraču poređenja i asocijacije tipične za svet slike, odnosno likovnog doživljaja. Recimo kombinovanje kompjuterske grafike sa izvanrednom matisovsko - vlamenkovskom linijom izvedenom četkom, apstraktni i lirski ekspresionizam, art brutovsko i grosovsko razmišljanje o svetu slike i svetu koji nas okružuje i slično. Zaista, jedno pravo osveženje.


Savićeviću novi mandat u Savjetu FIFA - Vijesti | Radio Televizija Budva - Budva Crna Gora\nPredsjednik Fudbalskog saveza Crne Gore, Dejan Savićević i naredne četiri godine obavljaće funkciju člana Savjeta Svjetske fudbalske asocijacije, odlučeno je na 45. redovnom Kongresu Evropske fudbalske asocijacije u Montroju.\nSavićeviću će to biti drugi mandat u Savjetu FIFA.\nSaopšteno je da Evropsku fudbalsku federaciju (UEFA) i njene interese u Savjetu FIFA predstavljaće i Razvan Burleanu, Jorgos Kumas i Peter Peters.\nSavjet FIFA je zadužen za definisanje misije, strateškog pravca, politika i vrijednosti FIFA sa posebnim osvrtom na organizaciju i razvoj fudbala na svim nivoima širom svijeta.\nSavićević je kazao da mu je izuzetna čast što je od predstavnika svih 55 evropskih fudbalskih saveza, dobio povjerenje da tokom naredne četiri godine budem jedan od predstavnika Evropske fudbalske asocijacije u Savjetu FIFA.\n"Tokom prethodne četiri godine, za vrijeme trajanja prvog mandata u Savjetu FIFA, učestvovao sam u radu i donošenju najvažnijih odluka za svjetski fudbal i na taj način dao skroman doprinos ostvarenju ciljeva FIFA. Obavljajući dužnosti člana Savjeta FIFA stekao sam iskustva koja su od neprocjenjivog značaja za dalji rad, kako na nacionalnom nivou u ulozi predsjednika FSCG tako i na međunarodnom u FIFA i UEFA", kazao je Savićević.\n"Vjerujem da ću učešćem u daljem radu Savjeta FIFA doprinijeti razvoju fudbala kako na globalnom tako i na nacionalnom i lokalnom nivou", rekao je Savićević.\nMeđu nadležnostima Savjeta je i definisanje standarda, politika i procedura koje se primjenjuju prilikom sklapanja komercijalnih ugovora, grantova za razvoj fudbala, operacionalnih troškova FIFA kao i svih ostalih finansijskih i poslovnih pitanja FIFA.\nSavjet odlučuje o mjestu i datumu održavanja FIFA turnira i broju timova koji će na njima učestvovati.\nSavićević: Teško i nezahvalno govoriti o nastavku fudbalskih takmičenja\nFIFA objavila rang listu, Crna Gora na 64. mjestu\nFIFA: Produžiti ugovore igračima


VMBiH – Zeleno svjetlo za projekt gradskih saobraćajnica u Sarajevu – TVSA.BA\nSrijeda, 18 Maja, 2022 6:28\nNaslovna/Vijesti/Bosna i Hercegovina/VMBiH – Zeleno svjetlo za projekt gradskih saobraćajnica u Sarajevu\nVMBiH – Zeleno svjetlo za projekt gradskih saobraćajnica u Sarajevu\nČetvrtak, 21 Maja 2020, 16:40\nVijeće ministara BiH utvrdilo je Prijedlog ugovora o zajmu između Bosne i Hercegovine i Evropske banke za obnovu i razvoj (Projekat gradskih saobraćajnica Sarajevo), vrijedan 30 miliona eura.\nSvrha Projekta je poboljšanje ključne putne mreže u Kantonu Sarajevo, finansiranjem izgradnjom i nadogradnjom saobraćajne infrastrukture na dionicama Pete transverzale (Tunel Kobilja glava) i Devete transverzale kako bi se grad Sarajevo povezao sa drugim dijelovima Kantona i regionalnom putnom mrežom. Cilj je smanjiti sadašnje saobraćajne gužve i poboljšati mobilnost u regionu.\nSredstva će biti alocirana na Federaciju BiH, odnosno Kanton Sarajevo, a završetak Projekta se očekuje do kraja 2022. godine.\nPrijedlog ugovora sa osnovama za njegovo zaključivanje biće dostavljen Predsjedništvu BiH, a za bh. potpisnika predložen je ministar finansija i trezora, saopćeno je iz VMBiH.\nJU SZKS - Reagiranje povodom neusvajanja Izvještaja o radu za 2019. godinu


Kikinđani inicirali, ostali podržali: Da se napravi Prihvatilište za socijalno ugrožene grupe · gradski.online\nKikinđani inicirali, ostali podržali: Da se napravi Prihvatilište za socijalno ugrožene grupe\nKIKINDA- Radionica “Socijalna zaštita u jedinicama lokalne samouprave” bila je prilika da predstavnici Centra za socijalni rad iz Sente čuju iskustva, primere dobre prakse i preporuke o unapređenju sistema socijalne zaštite. Kako je objasnila Ljubica Nikolić Verikios, direktorica senćanskog Centra za socijalni rad, oni kreću od nule. Opštinskom Odlukom predviđene su usluge socijalne zaštite, ali to u praksi nije razvijeno:\n– Na ovaj način možemo da naučimo koji su to koraci od opštinske Odluke do realizacije, šta sve treba predvideti, uraditi, organizovait kako bismo imali licencirane usluge socijalne zaštite. Potreba je zaista velika, na primer za pomoć u kući ili usluge dnevnog boravka za decu sa invaliditetom- navela je ona.\nCilj održane radionice je unapređenje socijalne zaštite i podizanje kvaliteta usluga u ovoj oblasti na lokalnom nivou. Kada je u pitanju socijalna zaštita iskustva pokazuju da su određene projektno finanisrane usluge imale problem da opstanu, a izražen je i nedovoljan broj licenciranih pružalaca usluga. Kao rešenje problema direktorica Pokrajinskog zavoda za socijalnu zaštitu, Tatjana Grčanski, vidi u saradnji i udruživanju lokalnih samouprava:\n– Na taj način bolje bi se upravaljalo ne samo finansijama, već i kadrom, prostorom, opremom i drugim važnim stvarima u pružanju određenih usluga, koje uvek treba da budu vođenje pre svega potrebama lokalnog stanovništva- ukazala je Grčanski.\nLokalne samouprave u Severnobanatskom upravnom okrugu upravo zato su se udružile kako bi rešile problem koji sve tišti, a tiče se izgradnje Prihvatilišta za socijalno ugrožene grupe. Inicijativi koju je pokrenuo Grad Kikinda pridružile su sve ostale opštine Severnobanatskog okruga:\n– Sve lokalne samouprave izrazile su želju da sufinansiraju da na teritoriji jedne od njih napravimo jedan takav smeštaj. Kikinda je dala kompletan predlog i model finansiranja i nadam se da ćemo istrajati i napraviti dodatne smeštajne kapacitete za socijalno ugrožene- kaže Lukač. Skup u Kikindi organizovao je Pokrajinski zavod za socijalnu zaštitu, u saradnji sa Republičkim zavodom i Stalnom konferencijom gradova i opština, a u partnerstvu sa Severnobanatskim upravnim okrugom.\nPrethodnoPerSu mini košarkaški turnir: U Zrenjanin stiže Triki, najbolji srpski fristajl košarkaš\nSledećeKomemorativni skup na Železničkom groblju: Pokloniće se senima slavnih srpskih ratnika